Hilangkan Stres Dengan Mencuci Pinggan!

Tidak dinafikan ramai yang mengelak daripada aktiviti dapur khususnya mencuci pinggan-mangkuk selepas apa-apa majlis keraian mahupun waktu makan harian. Malah, ada yang sanggup membiarkan pinggan-mangkuk memenuhi sinki dan menunggu keesokan harinya untuk mencucinya. Tetapi tahukah anda mencuci pinggan boleh melegakan tekanan?

Mencuci pinggan dan melegakan stres

Terdapat satu kajian yang diterbitkan dalam jurnal
Mindfulness
 2015 menemui cara berkesan untuk melegakan tekanan. Ia bukannya bermeditasi atau yoga, tetapi mencuci pinggan. Membasuh pinggan boleh mengurangkan tekanan dengan ketara
jika anda melakukannya secara sedar.

Penulis kajian mendapati bahawa mencuci pinggan boleh menjadi cara yang berkesan untuk berehat dan mengurangkan tekanan. Daripada berangan/termenung atau tertekan dengan tugasan lain yang perlu dilakukan, dengan memfokus kepada mencuci pinggan-mangkuk ia adalah paling bermanfaat dalam melawan tekanan. Mencuci pinggang-mangkuk memberi tumpuan kepada rasa makanan, suhu air dan bau sabun.

Ini meningkat perasaan inspirasi sebanyak 25 peratus (%) dan menurunkan tahap berasa gementar sebanyak 27%. Selain itu, ia mendorong ke dalam
keadaan positif dengan pemikiran yang tenang dan mengelakkan tekanan.

Menurut penulis lagi, ia adalah cara berkesan untuk mengurangkan tekanan dengan memberi tumpuan pada satu masa dan membolehkan kehadiran kesedaran yang lengkap. Kajian itu mencadangkan bahawa kesedaran yang fokus dapat meningkatkan kualiti tidur, mengurangkan kegelisahan dan melawan tekanan.

Walau bagaimanapun, saiz kajian yang sangat kecil ini iaitu hanya melibat 51 pelajar perlu dilakukan semula, tetapi para penyelidik mencadangkan kesedaran perlu dicapai dalam pelbagai aktiviti umum, dan mungkin mengurangkan tekanan dan meningkatkan kesejahteraan psikologi.

Hello Health Group
 tidak menyediakan nasihat perubatan, diagnosis, atau rawatan.


Tercekik Konjac Jelly! Sebelum Bagi Anak Makan, Ibu Ayah 'Alert' Dengan Bahaya Ini

Tular
di TikTok
 mengenai kesan bahaya pengambilan
 konjac jelly
 kepada kanak-kanak hingga boleh menyebabkan maut, adakah ia benar?

Jika anak atau anda sendiri pernah mengambil makanan ringan ini, teruskan pembacaan untuk mengetahui lebih lanjut mengenai jeli ini.

Untuk mendapatkan lebih banyak info tentang Keibubapaan, sila dapatkannya
di sini.

Konjac jelly
viral

Menerusi perkongsian video di akaun TikTok @Miss.Pharmacist, mendakwa jeli ini tidak sesuai untuk diberikan
kepada anak
 kerana ia bersifat sangat kenyal, sekali gus menjadikan ia sukar ditelan.

Wanita tersebut menyatakan menurut
Food and Drug Administration
(FDA), telah dilaporkan beberapa kes kematian melibatka
n kanak-kana
k dan dewasa.

Sumber: TikTok @Miss.Pharmacist

Dalam video tersebut dijelaskan bahawa punca kematian dalam kalangan kanak-kanak, bahkan individu dewasa adalah disebabkan struktur gelatin yang menyukarkan proses menelan dan mengunyah jeli tersebut. Ia juga tidak mudah larut apabila berada di
dalam mulut
.

Jeli ini juga dikatakan boleh mengembang apabila berada di dalam
saluran pencernaan
 iaitu esofagus hingga ke usus.

Jadi benarkah kesan bahaya ini?

Respons KKM berkaitan
konjac jelly

Berdasarkan kenyataan media daripada Kementerian Kesihatan Malaysia (KKM), rupanya isu ini telah menjadi perhatian sejak tahun 2001 apabila terdapat laporan penjualan konjak jeli yang mempunyai
risiko tercekik
 pada kanak-kanak.

Oleh sebab produk konjak jeli mempunyai tekstur yang kenyal, sukar larut di dalam mulut dan sukar ditelan berbanding produk jeli lain, kawalan ke atas produk telah dibuat dengan menetapkan saiz dan juga amaran pada label produk.

Di Malaysia, produk konjak jeli dikawal di bawah Peraturan 139 (konfeksi sajian) dan juga peraturan 139A (konfeksi jeli terkawal). Keperluan bagi peraturan ini adalah seperti berikut:

Peraturan 139 (Konfeksi Sajian): Jeli dengan diameter melebihi 45 milimeter (MM) dan ianya boleh mengandungi konjak.

Peraturan 139A (konfeksi jeli terkawal): Jeli dengan diameter kurang atau sama dengan 45 milimeter dan ianya tidak boleh mengandungi konjak.

Sumber: Facebook KKM

Selain itu, label produk bagi kategori 139A ini hendaklah mengandungi penyataan AMARAN: BOLEH MENYEBABKAN RISIKO TERCEKIK dan perkataan TIDAK SESUAI BAGI KANAK-KANAK DI BAWAH USIA 3 TAHUN.

Bahkan berdasarkan data pemantauan dari tahun 2018 hingga kini, sebanyak enam produk jeli dikesan tidak mematuhi peraturan 139A dan telah dikenakan tindakan penarikan balik produk (
recall
) oleh KKM.

Ini bermakna, jeli konjak ini hanya sesuai dan boleh diambil kanak-kanak berusia 3 tahun ke atas sahaja. Tetapi pastikan ia tidak berlebihan.

Apa itu konjak jeli?

Buat anda yang tidak tahu mengenainya, ia adalah sejenis
makanan ringan
 yang mendapat permintaan tinggi pada masa kini – disebabkan rasa kemanisan dan kesedapannya.

Sebelum bercakap tentang kesan bahaya makanan ini, ayuh kita fahami secara ringkas mengenai jeli ini.

Konjac turut dikenali dengan sebutan nama keladi gajah, yang merupakan tumbuhan yang tumbuh subur di beberapa negara Asia sep
erti J
epun, Korea dan China. Di samping itu, ia turut dikenali dengan beberapa nama lain seperti
konjaku, devil’s tongue, snake palm,
dan
 voodoo lily.

Tumbuhan ini kaya dengan serat larut dan sering digunakan sebagai ejen pemekat sup dan kuah. Bahkan, konjac juga banyak digunakan dalam
 perubatan tradisional
 masyarakat Jepun dan Cina.

Manfaat
konjac jelly

Terdapat beberapa kebaikan konjak jeli ini seperti:

Mengelakkan sembelit

Jeli ini dipercayai boleh membantu mencegah
masalah sembelit
.
 Malah penambahan konjac dalam diet yang rendah serat boleh meningkatkan jumlah bakteria probiotik dalam usus serta fungsi pergerakan usus.

Menurunkan berat badan berlebihan

Disebab konjac mengandungi
kandungan serat yang tinggi
, maka ia boleh membuatkan anda berasa kenyang lebih cepat dan untuk tempoh masa lebih lama. Kesannya boleh mengurangkan kecenderungan untuk makan secara berlebihan.

Mengawal kadar kolesterol

Konjac juga didapati dapat membantu menurunkan
paras kolesterol
 secara keseluruhan, kolesterol LDL dan trigliserida.

Penjagaan kulit

Nutrisi yang terkandung dalam konjac turut dipercayai bermanfaat buat mereka yang mahu meningkatkan kesihatan kulit secara keseluruhan. Selain itu, ia juga berfungsi sebagai terapi topikal
untuk jerawat.

Banyak juga kebaikan konjak jeli ini. Jadi bagaimana pula wujud akan kesan bahayanya?

Konjac jelly
keburukan & kesan bahaya

Setiap makanan, walaupun mempunyai kebaikan atau manfaat, jika diambil secara berlebihan pastinya boleh mendapatkan kesan sampingan. Konjak jeli ini juga tidak terkecuali.

Antara beberapa masalah berkaitan penghadaman yang boleh dialami adalah seperti:

Masalah
kembung perut

Cirit-birit

Kesakitan abdomen

Perut berangin

Rasa loya atau mual

Malah semasa penulis membuat carian di internet mengenai
konjac jelly
 ini, banyak perkongsian daripada ibu bapa mengenai keadaan anak selepas mengambil makanan ringan ini.

Ada yang mengatakan anak mereka mengalami sesak nafas dan kadar oksigen badan menurun. Terdapat juga kes mendakwa si kecil mengalami munta
h-mu
ntah serta cirit-birit selepas pengambilan konjak jeli ini.

Baca juga:

Langkah berwaspada

Atas rasa ingin tahu dalam diri kita, tiada salahnya untuk mencuba sebarang makanan yang
viral
 seperti
konjac jelly
. Namun sebaiknya pastikan ia selamat dan ambillah dalam kuantiti sederhana, usah berlebihan.

Manakala buat
ibu bapa
 di luar sana, jika anak anda memakan konjak jeli ini, pantaulah pengambilannya bagi menghindari sebarang kejadian yang tidak diingini.

Jika boleh dielakkan, elakkanlah kerana terdapat banyak lagi pilihan makanan bahkan
snek sihat
 yang boleh dijadikan pilihan buat si kecil.


Ada Banyak Khasiat Jagung, Namun Benarkah 'Popcorn' Boleh Menyebabkan Kanser?

Jagung sangat terkenal dengan warnanya yang kuning dan isinya yang manis. Di negara kita, anda boleh menemuinya di mana-mana sahaja terutamanya jika anda mengunjungi pasar. Anda akan dapat melihat pelbagai jenis juadah yang menggunakan jagung dalam masakannya. Ia boleh dijadikan sebagai hidangan utama atau sebagai hidangan sampingan. Ingin tahu lebih lanjut mengenai jagung? Sila ikuti artikel ini.

Apa itu jagung?

Jagung (corn atau maize) merupakan
bijirin
 makanan ruji dari Mesoamerica dan merupakan spesies
Zea mays ssp
.
mays.
Ia berasal dari teosinte Zea
mays ssp. parviglumis
, iaitu sejenis tumbuhan asal di lembah sungai Balsas, selatan Mexico, dengan sehingga 12% bahan genetik didapati daripada
Zea mays ssp. Mexicana
melalui proses introgresi. Istilah ‘teosinte’ digunakan

untuk menggambarkan semua spesies dalam genus Zea, kecuali
Zea mays ssp
.
mays.
Ada pendapat yang menyatakan bahawa genus Tripsacum yang berkait rapat dengan asal tumbuhan jagung telah dinafikan dengan analisa genetik yang moden.

Jagung juga adalah bijirin yang pertama kalinya dijadikan sebagai tumbuhan domestik oleh orang asli di kawasan selatan Mexico kira-kira 10,000 tahun yang dahulu. Tahun demi tahun, tumbuhan ini kian popular di seantero dunia malahan pembuatannya pernah melebihi industri pembuatan
nasi
 atau
gandum
. Walau bagaimanapun, ketika itu ia tidak banyak digunakan sebagai sumber makanan manusia. Ia lebih banyak digunakan sebagai etanol, makanan haiwan ternakan dan pelbagai lagi produk berasaskan tumbuhan ini seperti kanji jagung, minyak jagung atau sirap jagung.

Jagung sebenarnya terdapat beberapa jenisnya yang tersendiri. Kebiasaannya, jenis yang mempunyai isi yang manis akan digunakan sebagai makanan manusia manakala jenis-jenis yang lain pula akan digunakan untuk pelbagai tujuan yang lain.

Ia sangat terkenal di benua Amerika dengan 361 juta tan metrik dihasilkan di Amerika Syarikat pada 2014. Kira-kira 40 peratus daripada jumlah itu iaitu sebanyak 130 juta tan metrik digunakan untuk dibuat sebagai etanol. Jagung yang telah diubahsuai secara genetik pula meliputi 85 peratus di Amerika Syarikat pada tahun 2009. Ia sangat terkenal dalam kalangan bijirin-bijirin lain di persada dunia dan pembuatannya adalah yang paling tinggi di antara yang lain pada tiap tahun. Pada 2014, jumlah pembuatannya mencecah kira-kira 1.04 bilion tan.

Jenis-jenis jagung

Di dunia ini, terdapat banyak jenis jagung yang mempunyai pelbagai rasa berbeza. Berikut merupakan antara jenis-jenis jagung yang wujud:

#1. Jagung manis (sweet corn)

Ini adalah jenis jagung yang paling popular dan selalu dijadikan hidangan utama. Ia biasanya digunakan sebagai bahan pembuat sirap atau pemanis buatan. Antara ciri khasnya adalah isinya yang masih muda adalah berwarna jernih seperti kaca dan seakan-akan bercahaya. Isi yang telah masak dan kering pula akan kelihatan seperti berkerut, ia biasanya dimakan begitu sahaja, direbus, dibakar atau dijadikan sebagai jagung dalam cawan.

#2. Jagung mutiara (flint corn)

Ia memiliki tekstur isi yang agak bulat dan berukuran lebih kecil daripada isi jagung gigi kuda. Warnanya pula lebih bervariasi kerana ia mempunyai warna kuning, putih dan ada juga yang berwarna merah! Di dunia, jenis ini adalah yang paling banyak ditanam di dunia. Di Amerika Syarikat dan Argentina sahaja, sebahagian besarnya digunakan untuk keperluan makanan haiwan ternakan.

#3. Jagung gigi kuda (dent corn)

Ia memiliki ciri khas berupa lekukan di bahagian tengah atau bahagian atas isinya. Ukurannya agak besar dan terbahagi kepada beberapa baris dengan warna yang berbeza. Warnanya mungkin kuning, putih atau warna lain serta sesuai dibuat tepung jagung. Di negara kita, jagung jenis ini jarang ditanam kerana tidak tahan serangan hama. Manakala di Amerika pula, ia sering dijadikan sebagai makanan haiwan ternakan.

#4. Jagung pod (pod corn)

Ia pertama kali ditermukan di Amerika Selatan. Ciri khasnya adalah isinya diselubungi oleh kulit sehingga seolah-olah tidak kelihatan.

#5. Jagung berondong (pop corn)

Ciri jagung jenis ini adalah isinya adalah isinya kecil-kecil dan hampir keseluruhan bahagiannya adalah keras. Jika ia dipanaskan pula, ia dapat mengembang 10 hingga 30 kali ganda saiz yang asal. Ia terdapat dua jenis iaitu rice
popcorn
 yang isinya lebih runcing atau pear popcorn yang isinya lebih bulat. Jagung jenis ini adalah intipati kepada pembuatan bertih jagung yang sangat popular di panggung wayang.

#6.  Jagung ketan (waxy corn)

Kebiasaannya, ia dikenali sebagai jagung empuk kerana kadar amilo peptinnya yang tinggi. Isinya pula adalah kecil-kecil dan berwarna seakan-akan seperti lilin dan zat patinya menyerupai tepung ubi. Ia berasal dari Asia dan sambutannya adalah sangat hangat kerana ia berupaya menggantikan tepung ubi dan sagu. Selain itu, ia juga sangat sesuai untuk dijadikan makanan haiwan ternakan.

#7. Jagung tepung (flour corn)

Ia sangat terkenal di Amerika Selatan. Antara ciri khasnya adalah hampir keseluruhan isinya terdiri daripada pati yang menyerupai tepung sehingga ia amat mudah pecah jika terdedah kepada panas
cahaya matahari
. Ia sangat sesuai diubahsuai menjadi tepung maizena.

Fakta menarik mengenai jagung

Tumbuhan ini sebenarnya sangat unik dari segi rasa, warna dan teksturnya. Selain itu, ia juga mempunyai pelbagai keunikannya yang tersendiri. Berikut merupakan beberapa fakta menarik mengenainya:

Lebih dari 8.000.000.000.000 kg tanaman ini ditanam pada setiap tahun

Ia adalah tumbuhan yang hidup di setiap benua kecuali benua Antartika

Ia adalah tanaman terbesar di Amerika Syarikat selain kacang
soya

Ia adalah tanaman di Amerika Syarikat hanya sedikit dimakan manusia

Ia adalah tanaman rumput raksasa

Ia tidak boleh hidup di alam liar tanpa perawatan manusia

Ada lebih dari 3.500 penggunaan yang berbeda untuk jagung

Lebih dari setengah hasil tanaman tumbuhan ini di dunia berasal dari Amerika Syarikat.

Jumlah baris pada setongkol tumbuhan ini umumnya adalah 16.

Jumlah isi pada batang tumbuhan ini umumnya lebih dari 800 biji.

Orang Indian Inca mengunyah daun jagung muda seperti mana mengunyah gula-gula getah kerana rasanya yang lebih manis.

Tanaman ini mempunyai kalori yang rendah dan mengandungi banyak
serat
 dan baik untuk sesiapa yang berdiet. Ia mengandungi Vitamin A, C, magnesium, potassium dan folsin.

Tanaman ini yang ditumbuk boleh dijadikan ‘mask’ untuk muka. Ia boleh menutup liang-liang roma dan menegangkan kulit muka.

Tanaman ini boleh diolah menjadi etanol yang dapat digunakan untuk bahan bakar.

Tongkol tanaman ini berguna untuk mengubati pendarahan pada luka.

Bulu tanaman ini yang berwarna kuning keemasan boleh dituam pada luka dan mengelakkan daripada bernanah. Selain itu juga berguna untuk paru-paru yang lemah dan dapat mengurangkan
tekanan
.

Dengan memakan tanaman ini, ia dapat membantu dalam memperkuatkan tulang, gigi dan
rambut
.

Adakah jagung boleh dimakan mentah?

Apa yang akan terlintas di fikiran anda saat terdengar atau terbaca nama ‘jagung’? Kebanyakan individu mungkin akan menjawab warnanya yang kuning dan rasanya yang manis. Selain itu, kebanyakan individu juga mungkin akan beranggapan bahawa ia adalah pengganti nasi yang sangat bagus dan ia adalah sumber
karbohidrat
 yang baik untuk membantu individu kenyang lebih lama.

Walaupun ia adalah sejenis sayur yang terkenal dengan sifat semulajadinya yang boleh dimakan begitu sahaja, jagung mungkin dikecualikan daripadanya. Persoalannya, adakah tumbuhan ini boleh dimakan mentah?

Sama ada direbus, dibakar atau dimasak bersama makanan lain, jagung adalah salah satu sumber karbohidrat yang sangat mudah diolah menjadi apa-apa sajian sekalipun. Pun begitu, kebolehannya untuk dimakan begitu sahaja adalah sangat dikhuatiri.

Menurut laman sesawang Very Well Fit, ia boleh dimakan begitu sahaja! Ia sebenarnya memiliki rasa yang sangat manis dan tekstur yang renyah saat dikunyah. Ia juga mengandungi
nutrisi
 seperti serat,
protein
, vitamin B, vitamin C, magnesium,
kalsium
, fosforus, zat besi, natrium, kalium dan juga
zink
.

Selain itu, tumbuhan ini juga mengandungi karotenoid, iaitu zat antioksidan pemberi warna kuning pada buah-buahan dan juga sayur-sayuran. Untuk pengetahuan anda, bahan kimia ini sebenarnya sangat penting untuk penjagaan mata anda.

Oleh itu, anda tidak perlu terlalu bimbang mengenainya. Anda boleh makan ia begitu sahaja atau mencampurkannya secara mentah ke dalam salad kegemaran anda. Ataupun, anda juga boleh memasukkannya ke dalam sup yang telah siap dimasak. Jika anda seorang yang lebih kreatif, cuba pelbagaikan kegunaan tumbuhan ini ke dalam aneka menu anda.

Masih ada risikonya!

Pun begitu, makan tumbuhan ini secara mentah masih ada risikonya. Di sebalik timbunan nutrisi yang terdapat di dalamnya, memakannya secara mentah juga boleh mendatangkan risiko masalah pencernaan. Ini disebabkan oleh kewujudan pelbagai jenis bakteria yang sangat sukar meninggalkan buah-buahan dan sayur-sayuran, terutamanya jika ia tidak dicuci dengan sebersihnya.

Sebagai contoh, ia mungkin mengandungi bakteria-bakteria seperti E-coli, Salmonella atau Listeria. Ia mungkin berasal dari tempat tumbuhan ini ditanam, atau sumber air yang dipakai untuk membersihkannya, atau peralatan yang digunakan adalah kotor dan telah dicemari dengan bakteria.

Jawapannya, anda boleh memakannya secara mentah asalkan anda membersihkannya terlebih dahulu dengan baik dan diyakini telah hilang segala bakteria yang terdapat padanya.

Selamat atau tidak makan ‘popcorn’?

Siapa sahaja yang tidak menyukai mengunyah bertih jagung atau ‘popcorn’ sambil menonton panggung wayang, bukan? Majoriti individu mungkin akan beranggapan ia adalah satu kewajipan dan ada juga yang akan memakannya walaupun bukan ketika menonton wayang. Pun begitu, ada pendapat yang mengatakan bahawa ia boleh menyebabkan kanser. Sejauh manakah kebenaran dakwaan ini?

Apakah itu ‘popcorn’?

Ia adalah makanan ringan yang diperbuat daripada jagung dan yang dilengkapi dengan gabungan rasa manis dan masin dan ya, ia memang sangat enak untuk dimakan lebih-lebih lagu buat anda yang gemarkan
makanan berlemak
. Jadi, tidak hairanlah mengapa ramai individu yang menyukainya.

Adakah benar makan ‘popcorn’ boleh menyebabkan kanser?

Sebenarnya, bukan jagung yang merupakan bahan utama dalam pembuatan ‘popcorn’ yang menjadi punca penyakit kronik seperti kanser ini berlaku. Hakikatnya, bahan kimia
perfluorinated
 (PFC) yang terkandung di dalam resepi pembuatan
snek
 ini yang merupakan punca utamanya.

Kebanyakan ahli perubatan berpendapat bahawa ketika bahan kimia ini yang telah dipanaskan di dalam ketuhar gelombang mikro, PFC akan terurai menjadi asid
perfluorooctanoic
(PFOA). Asid ini kemudiannya akan memasuki aliran darah dalam tubuh badan sehingga ia menjadi punca pertumbuhan dan pengembangan sel-sel
kanser
 dalam tubuh badan.

Para pengkaji dari
 C8 Science Panel
 pula mencuba mencari kebenaran antara hubungan PFOA ini dengan risiko
kanser
 atau pelbagai penyakit lain. Mereka menggunakan penduduk yang tinggal di sekitar kawasan Virginia, Amerika Syarikat dengan mengkaji kesan pendedahan PFOA terhadap kesihatan mereka. Hasilnya, pendedahan jangka panjang PFOA ini menunjukkan bahawa terdapat peningkatan yang ketara bagi kes kanser testis dan kanser ginjal bagi populasi individu yang mendiami kawasan tersebut.

Antara penelitian yang lain adalah PFOA yang terdapat dalam ‘popcorn’ sebenarnya adalah lebih berbahaya jika ia telah dipanaskan di dalam ketuhar gelombang mikro berbanding yang tidak dipanaskan di dalamnya.

Ia masih boleh dijadikan snek kegemaran anda

Pun begitu, anda tidak perlu terlalu risau kerana ia masih boleh dimakan kerana kebenaran PFOA ini masih memerlukan banyak lagi kajian yang lain untuk mengukuhkan kenyataan yang mengatakan bahawa ia adalah berbahaya dan boleh mengakibatkan kanser.

Selain itu, Food and Drug Administration (FDA) sudah mengambil pelbagai langkah dengan melarang penggunaan PFC dan PFOA dalam segala produk makanan yang diperbuat di Amerika. Selain itu, mereka juga sudah mula mengharamkan penggunaan diacetyl yang juga berbahaya buat kesihatan manusia.

Jadi, adakah ia akan mengakibatkan kanser? Jawapannya adalah tidak sekiranya ia tidak mengandungi bahan-bahan berbahaya seperti PFC dan PFOA ini. Oleh itu, sebagai pengguna, cuba kenali produk-produk ‘popcorn’ yang anda ingin beli dan makan terlebih dahulu.

Ia boleh dibuat sendiri oleh anda di rumah

Jika anda seorang penggemar snek ini, sudah pasti anda akan berasa sedih dan takut kerana ia mungkin tidak selamat buat anda. Namun begitu, usah anda berasa kecewa kerana kini penggunaan bahan kimia yang dikhuatiri sebagai penyebab kanser berlaku itu seperti PFC dan PFOA tidak lagi boleh digunakan dalam industri pembuatan makanan.

Ya, ini mungkin akan membuat anda berasa lega dan boleh kembali menikmati kesedapan ‘popcorn’ sambil menonton filem kegemaran anda. Pun begitu, buat anda yang masih gusar, terdapat satu lagi alternatif yang lain jika anda masih mahu makan snek kegemaran anda ini. Alternatifnya adalah buat sendiri ‘popcorn’ di rumah.

Ia sudah tentu sahaja tidak akan mengandungi sebarang bahan kimia seperti PFC dan PFOA yang anda sendiri tahu berisiko menyebabkan kanser. Selain itu, ia juga lebih mudah menepati cita rasa dan selera anda, bukan?

Dalam pada itu, caranya juga tidaklah sesukar yang anda sangkakan. Hanya menggunakan isi jagung,
minyak zaitun
, karamel dan juga mentega. Jika anda mahukan rasa yang lebih unik, cuba tukar bahan-bahan tersebut dan bersikap lebih kreatif ketika membuatnya.

Sebagai contoh, sekiranya anda seorang yang sangat gemarkan rasa manis, cuba tukar minyak zaitun tersebut dengan madu. Sudah pasti rasa manis itu akan lebih kuat dan kena dengan lidah anda. Dalam pada itu, anda juga boleh tambahkan
keju
,
coklat
 atau apa sahaja bahan yang anda rasakan sesuai untuk anda.

Konklusi

Konklusinya, jagung adalah satu tumbuhan yang sangat unik. Ia sangat dikenali di persada dunia dengan warnanya yang kuning dan rasanya yang manis. Namun begitu, anda perlu tahu tidak semua warna, rasa dan tekstur setiap jenis jagung adalah sama kerana ia mempunyai pelbagai jenis.

Buat anda yang risau sama ada ia boleh dimakan mentah atau tidak, jangan risau. Jawapannya adalah boleh asalkan anda membasuhnya dengan teliti. Buat anda yang khuatir sama ada bertih jagung boleh menyebabkan kanser juga tidak perlu risau kerana belum terdapat sebarang bukti kukuh yang menyokong dakwaan ini.

Pihak Hello Doktor amat berharap artikel ini dapat membantu anda untuk lebih mengenali tumbuhan jagung serta dapat mengetahui mengenai sebarang permasalahan yang melibatkannya.

Hello Health Group
 tidak menyediakan nasihat perubatan, diagnosis, atau rawatan.


3 Senaman Terbaik Untuk Kesihatan Jantung, Jom Cuba Sekarang!

Nak tahu tak, ada senaman untuk kesihatan jantung! Malahan, senaman atau aktiviti fizikal merupakan cara yang terbaik untuk mendapatkan jantung yang sihat.
Dengan melakukan senaman sebanyak 30 minit setiap hari, anda boleh menurunkan berat badan dan  bacaan darah tinggi serta merendahkan tahap kolesterol.

Pada zaman ini, semakin ramai yang sibuk dengan kerjaya masing-masing. Malah, kebanyakan orang mempunyai
desk job
 yang memaksa kita untuk duduk dalam satu tempoh yang panjang.

Tahukah anda,
duduk terlalu lama boleh mendatangkan mudarat
 kepada kesihatan?

Malah, jika anda tidak melakukan sebarang aktiviti seperti bersenam dan jarang bergerak, anda sebenarnya sedang menjalani kehidupan sedentari.

Kehidupan sedentari bukan sahaja buruk untuk jantung anda, ia juga membuatkan kesihatan anda merosot secara am. Sebab itulah, kita
perlu bersenam atau melakukan aktiviti fizikal
 sepanjang hari.

Walau bagaimanapun, bukan semua senaman bagus untuk jantung anda. Menurut Dr Kerry J. Stewart dari
Johns Hopkins Hospital
,
senaman aerobik
 merupakan senaman yang terbaik untuk kesihatan jantung.

Namun, senaman lain seperti fleksibiliti dan keseimbangan badan juga penting untuk kesihatan badan secara menyeluruh.

Baca lebih lanjut tentang Kesihatan Jantung
di sini.

Bagaimana senaman mempengaruhi kesihatan jantung

Tidak ada sesiapapun yang tahu bila kita akan terkena serangan jantung. Malah,
simptomnya sukar untuk dikesan dan boleh muncul dengan senyap
 tanpa sebarang tanda yang ketara.

Namun, bagaimanakah senaman membuatkan jantung menjadi lebih sihat?

Salah satu sebabnya ialah senaman dapat membakar kalori dan memastikan berat badan anda berada di dalam lingkungan yang sihat.

Senaman yang kerap juga dapat
menurunkan tekanan darah,
 memastikan
kadar kolesterol berada pada tahap yang sihat
 dan mengawal gula dalam darah.

Ketiga-tiga perkara ini merupakan faktor yang penting dan berkait rapat dengan kesihatan jantung.

Jika ingin bersenam, 30 minit sudah cukup untuk mendapatkan perlindungan kesihatan yang maksimum.

Tidak ada masalah jika anda ingin membahagikan masa 30 minit itu kepada 3 bahagian senaman yang berdurasi 10 minit.

Walau bagaimanapun, jika anda mempunyai sakit jantung dan tidak biasa bersenam, pastikan anda mendapatkan khidmat nasihat daripada doktor terlebih dahulu ya!

3 jenis senaman yang baik untuk kesihatan jantung

Sebenarnya, senaman yang berbeza mempunyai kebaikan dan impak yang berlainan terhadap kesihatan jantung anda.

Walau bagaimanapun, untuk kesihatan jantung, anda digalakkan untuk melakukan
senaman aerobik
 dan senaman kekuatan untuk membakar kalori dan memperbaiki BMR anda.

[health_tool_article id=”32136″]

Senaman yang dilakukan bersama diet yang sihat dapat membantu anda menurunkan berat badan. Mereka yang mempunyai berat badan yang sihat kurang berisiko untuk mengalami penyakit jantung.

Jika anda inginkan jantung yang sihat, anda boleh cuba senaman yang kami senaraikan di bawah:

1.
Senaman aerobik

Senaman aerobik amat digalakkan untuk mereka yang inginkan jantung yang lebih sihat. Ia bukan sahaja dapat
menurunkan tekanan darah,
 senaman aerobik juga mampu memperbaiki pengaliran darah.

Pada masa yang sama, senaman ini juga dapat
merendahkan risiko diabetes jenis 2
 dan membantu mengawal kadar gula dalam darah.

Walau bagaimanapun, pasti anda tertanya-tanya berapa lamakah anda perlu lakukan senaman aerobik untuk jantung yang lebih sihat?

Jawapannya ialah sekurang-kurangnya 30 minit sehari, 5 kali seminggu. Sebagai contoh, anda boleh cuba berjoging, berbasikal dan lompat tali.

Untuk lebih berkesan, pastikan senaman ini boleh membuatkan jantung anda berdegup dengan pantas ya!

2.
Senaman kekuatan

Tahukah anda,
mereka yang buncit mempunyai risiko yang lebih besar
 untuk mengalami sakit jantung?

Untuk mengurangkan semua lemak dalam badan, anda perlu
melakukan senaman kekuatan
 untuk menambah otot.

Inilah masanya untuk mengangkat semua
dumbbell
 yang tersadai di rumah anda! Sebagai permulaan, cuba lakukan senaman kekuatan sekurang-kurangnya 2 kali seminggu.

Jika tidak ada peralatan di rumah, tidak mengapa. Anda juga boleh lakukan senaman seperti
push up
,
squa
t dan
chin up
.

3.
Senaman regangan, fleksibiliti dan keseimbangan

Senaman fleksibiliti seperti regangan tidak akan memberikan kebaikan terus kepada jantung anda.

Walau bagaimanapun, ia dapat memberikan
kekuatan pada kawasan sendi
 dan memastikan anda kekal sihat tanpa sebarang sakit pada kawasan lutut.

Jika anda mempunyai sendi yang sihat, tidak ada masalah untuk anda melakukan senaman aerobik dan kekuatan.

Malah, senaman ini juga dapat memastikan anda kekal stabil dan mengelakkan anda daripada tercedera ketika bersenam.

Senaman regangan dan fleksibiliti seperti yoga dan Tai Chi
 boleh dilakukan setiap hari. Jika anda tidak tahu bagaimana untuk melakukan senaman jenis ini, anda boleh belajar secara atas talian melalui video.

Kesimpulan

Senaman bukan sahaja mampu membina lebih banyak otot pada badan anda, ia juga dapat menguatkan otot pada bahagian jantung dan membolehkannya untuk berfungsi dengan lebih efisien.

Selain itu, senaman juga dapat meningkatkan jumlah kolesterol baik (kolesterol HDL) dalam badan dan mengeluarkan kolesterol jahat (kolesterol LDL) daripada badan.

Selain dapat menurunkan risiko anda untuk menghidap penyakit jantung, senaman juga mempunyai pelbagai kebaikan dan faedah lain.

Sebagai contoh, ia boleh membuatkan
mood
 anda sentiasa baik, kurang stres, memberikan anda lebih banyak tenaga dan
membantu anda untuk tidur dengan lebih lena!

Oleh sebab itu, apa tunggu lagi! Marilah kita mula bersenam hari ini!


Ini 3 Punca Orang Selalu Datang Ke Zon Kecemasan, Tapi Sebenarnya Boleh Elak!

Jabatan kecemasan dan trauma adalah kawasan yang paling sibuk dan sesak di mana-mana hospital yang anda pergi. Limpahan pesakit yang hadir dan jumlah kakitangan kesihatan yang terhad menyebabkan waktu menunggu sebelum mendapatkan rawatan di kebanyakan jabatan kecemasan di seluruh negara adalah sangat lama. Salah satu faktor yang menyumbang kepada kesesakan ini adalah kehadiran kes kecemasan yang sebenarnya bukan kecemasan.


Erythema Nodosum

Definisi

Apa itu Erythema Nodosum?

Erythema nodosum adalah keadaan kulit yang menyebabkan pembengkakan warna merah atau benjolan keunguan yang selalunya ditemui pada bahagian kulit. Adakalanya benjolan-benjolan itu juga boleh terbentuk pada bahagian badan yang lain.

Apakah kebarangkalian Erythema Nodosum?

Erythema nodosum adalah bentuk yang paling biasa panniculitis, yang merupakan keradangan lapisan lemak di bawah kulit. Ia sering disebabkan oleh tindak balas imun terhadap jangkitan atau tindak balas terhadap ubat-ubatan yang telah diambil. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Erythema Nodosum?

Simptom-simpton utama erythema nodosum adalah
merah, benjolan yang menyakitkan di bahagian bawah kaki anda. Adakalanya benjolan ini juga boleh muncul di paha, lengan, badan, dan wajah anda. Ketulan boleh menjadi setengah inci hingga 4 inci. Anda mungkin ada di antara dua hingga 50 daripadanya.

Benjolan erythema nodosum adalah menyakitkan dan mereka mungkin berasa panas. Ia bermula dengan kemerahan, dan kemudian bertukar menjadi ungu, kelihatan seperti lebam ketika ia sembuh. Ia juga akan menjadi rata semasa penyembuhan. Benjolan boleh bertahan selama dua minggu. Benjolan baru boleh terus membentuk sehingga selama enam minggu.

Simptom-simptom lain erythema nodosum termasuk:

Demam

Keletihan

Sakit sendi

Sakit di bahagian kaki

Bengkak buku lali

Pmebesaran kelenjar limpa di dada

Batuk

Sakit tekak

Hilang berat-badan

Sakit perut

Cirit-birit

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Erythema Nodosum?

Puncanya masih tidak diketahui. Erythema nodosum sering bermula selepas anda mempunyai jangkitan atau anda telah menggunakan ubat tertentu. Doktor percaya ia mungkin disebabkan oleh tindak balas imun sistem terhadap bakteria dan bahan-bahan lain yang terdedah kepada anda.

Punca-puncanya termasuk:

Jangkitan seperti strep throat atau tuberkulosis

Tindakbalas terhadap ubat-ubatan seperti antibiotik (sulfonamides dan bentuk penisilin), salisilat, iodida, bromida, dan pil perancang kehamilan

Sarcoidosis, keadaan yang menyebabkan keradangan di banyak bahagian badan

Coccidioidomycosis, jangkitan paru-paru dan saluran pernafasan atas

Penyakit radang usus, ulseratif kolitis atau penyakit Crohn

Kehamilan

Kanser (jarang)

Erythema nodosum paling kerap memberi kesan kepada orang berumur 20 hingga 40 tahun. Wanita adalah enam kali lebih cenderung untuk mendapat sakit ini berbanding lelaki. Walau bagaimanapun, ia boleh berlaku pada sesiapa tidak mengira sebarang umur dan pada kedua-dua jantina.

Faktor-faktor Risiko

Apakah yang meningkatkan risiko saya kepada Erythema Nodosum?

Sila berjumpa dengan doktor anda untuk mendapatkan maklumat lanjut
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Erythema Nodosum didiagnosis?

Doktor anda akan bertanya tentang sejarah kesihatan anda, dan adakah anda baru-baru ini mengalami jangkitan atau menggunakan ubat tertentu. Kemudian doktor anda akan melihat benjolan tersebut.

Anda mungkin akan menjalani ujian darah untuk mengenalpasti tanda-tanda keradangan di dalam badan anda. Ujian darah juga boleh digunakan untuk memeriksa tuberkulosis dan jangkitan-jangkitan yang lain. Anda mungkin akan menjalani kultur tekak untuk mencari strep throat.

Ujian lain untuk mengenalpasti penyebab erythema nodosum termasuk:

Ujian air kencing

X-Ray dada

Kultur najis

Doktor anda mungkin mengeluarkan sampel tisu dari lapisan lemak di bawah kulit anda. Ujian ini dipanggil biopsi. Seorang juruteknik di makmal akan melihat sampel di bawah mikroskop untuk memeriksa perubahan yang berkaitan dengan erythema nodosum.

Bagaimana pesakit Erythema Nodosum dirawat?

Jika jangkitan bakteria menyebabkan keadaan ini, doktor anda akan menetapkan antibiotik untuk merawatnya. Anda boleh merawat erythema nodosum yang disebabkan oleh tindakbalas ubat dengan menghentikan pengambilan ubat tersebut.

Ubat-ubatan ini boleh membantu anda menguruskan kesakitan dan simptom-simptonm lain sehinggalah benjolan sembuh:

Ubat anti-radang bukan steroid (NSAIDs) seperti aspirin, ibuprofen (Advil, Motrin), atau naproxen (Aleve) (Jangan gunakan ini jika anda mempunyai Penyakit Crohn kerana ia boleh mencetuskan suar.)

Kalium iodida

Steroid yang diambil secara oral

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Erythema Nodosum?

Gaya hidup dan kaedah pengubatan sampingan berikut mungkin membantu anda mengatasi erythema nodosum:

Istirehat dengan menaikkan paras kaki anda dan pakai stoking mampatan sementara benjolan sembuh.

Elak dari merengsakan benjolan dengan memakai pakaian gatal dan ketat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minuman Tenaga Tinggi Kafein, Bukan untuk Remaja

Laporan pada tahun 2018 mendapati bahawa lebih daripada 40 peratus remaja Amerika Syarikat telah mengambil minuman tenaga dalam tempoh tiga bulan lepas. Kaji selidik yang lain pula menemui bahawa 28 peratus remaja di Kesatuan Eropah telah mengambil minuman jenis ini dalam 3 hari sebelumnya.

Populariti pengambilan minuman ini sangat berbeza dengan cadangan dan saranan kumpulan seperti
American Academy of Pediatrics
 dan
American College of Sports Medicine
, yang mengatakan bahawa kumpulan remaja atau belia harus mengelakkan pengambilan produk ini secara sepenuhnya. Cadangan ini berdasarkan kebimbangan mengenai masalah kesihatan yang boleh berlaku selepas pengambilan minuman jenis ini, termasuk kekejangan, kecelaruan, kenaikan denyutan jantung, strok, dan juga kematian secara tiba-tiba walaupun ianya jarang berlaku. Laporan oleh kerajaan Amerika Syarikat mendapati bahawa bermula daripada tahun  2007 hingga 2011, jumlah individu yang dimasukkan ke jabatan kecemasan yang melibatkan air tenaga adalah lebih dari dua kali ganda, yang melibatkan hampir 21, 000 individu.

Kebelakangan ini, negara-negara seperti United Kingdom dan Norway telah mempertimbangkan untuk melarang jualan air tenaga kepada golongan muda, sementara Lithuania dan Latvia mempunyai larangan aktif bagi penjualannya. Di Amerika Syarikat, penggubal undang-undang di Maryland, Illinois, dan Indiana selain Connecticut telah memperkenalkan rang undang-undang, walaupun tidak ada yang ditandatangani. Rang undang-undang South Carolina untuk mengharamkan penjualan minuman tenaga kepada kanak-kanak di bawah usia 18 tahun dan untuk mendenda mereka yang ditangkap menjual minuman tenaga kepada kanak-kanak bawah umur, kini sedang menunggu sebelum diluluskan oleh jawatankuasa urusan perubatan penuh di negeri itu. Rang undang-undang tersebut turut disokong oleh ibu bapa kepada seorang remaja lelaki berusia 16 tahun yang meninggal dunia akibat serangan jantung yang disebabkan pengambilan kafein berlebihan.

Faktor kepopularan minuman tenaga

Sementara status pengawalseliaan minuman tenaga terus diperdebatkan, semakin banyak pengguna dan penyokong kesihatan awam yang bertanyakan mengapa dan bagaimana produk yang dipenuhi dengan kafein dan bahan perangsang lain menjadi sangat popular dalam kalangan remaja. Alasannya adalah kerana campuran peraturan yang lemah, penggunaan kafein sebagai peningkat prestasi sukan dalam kalangan orang dewasa, dan sedikit ketidakpastian dalam pembuktian saintifik. Menurut ahli kardiologi sukan, John Higgins, seorang profesor di Sekolah Perubatan McGovern di UTHealth di Houston, terdapat juga faktor lain iaitu pengiklanan air tenaga yang sangat pintar.

Seawal tahun 2009, pertubuhan-pertubuhan sukan dan perubatan mula mengeluarkan kenyataan menyatakan pendirian mereka dengan tidak menggalakkkan penggunaan minuman tenaga oleh remaja atau belia. Pada tahun 2011,
American Academy of Pediatrics
 menyimpulkan bahawa minuman tenaga adalah tidak sesuai untuk kanak-kanak dan remaja, dan langsung tidak digalakkan untuk diminum. Tambahan lagi, kumpulan tersebut memberi amaran bahawa remaja mungkin akan menyalahgunakan pengambilan air tenaga, berbanding daripada pengambilan minuman sukan seperti Gatorade, untuk dehidrasi semasa terlibat dengan aktiviti fizikal.

Menurut Jennifer L.Harris, penyelidik di
Rudd Center for Food Policy and Obesity, University of Connecticut
, syarikat-syarikat air tenaga telah menjadi perintis dalam menggunakan media sosial untuk memasarkan produk mereka. Pada waktu kajian yang dijalankan olehnya dan rakan sepasukannya, Red Bull dan Monster Energy adalah jenama kelima dan ke-12 paling popular dan di laman Facebook; satu platform yang pada ketika itu, sangat popular dalam kalangan pelajar kolej dan remaja. Menurut beliau lagi, jenama minuman tenaga sering mempromosikan atlet remaja dan pemuzik selain menaja acara tempatan, di mana mereka menyediakan sampel percuma untuk diberikan kepada semua termasuklah kepada kanak-kanak bawah umur.

Sebagai ibu bapa, anda perlulah memainkan peranan dalam mengawal pengambilan minuman tenaga oleh anak anda. Elakkan pengambilan air tenaga kerana ia bukan sahaja tinggi dengan kandungan kafein, malah tinggi dengan kandungan gula.

Baca juga:

Minuman Manis Berkalori Rendah: Baik atau Tidak?

Makanan Ringan: Naluri ‘Rebel’ Kurangkan Pengambilannya

Kaitan Makanan Ringan dan Kelakuan Buruk Anak Anda


Fakta Buruk Mengenai Berus Gigi Anda!

Setiap hari kita menggunakan berus gigi untuk menjaga kesihatan mulut. Walau bagaimanapun, terdapat beberapa fakta dahsyat mengenai berus gigi yang perlu anda tahu.

Jutaan bakteria di dalam mulut

Ini mungkin menakutkan tetapi terdapat kira-kira 100 hingga 200 spesis bakteria di dalam mulut anda pada bila-bila masa. Keadaan mulut anda sebelum diberus boleh menjadi kotor seperti lantai bilik mandi. Apa lagi? Berus gigi anda mengandungi lebih daripada 100 juta bakteria termasuk bakteria
staphylococci dan E. Coli.

Penutup palstik tidak berkesan seperti yang anda fikirkan

Adakah anda selalu meletakkan berus gigi di dalam penutup selepas membersihkan gigi?
 Jika anda melakukannya, ia benar-benar salah. Anda mungkin berfikir penutup plastik akan menghalang berus gigi anda daripada kotoran. Tetapi hakikatnya menutup berus gigi anda dengan penutup akan mendorong pembiakan bakteria. Juga, jika anda meletakkan semua berus gigi bersama, bakteria boleh tersebar antara satu sama lain.

Jangan letakkan berus gigi anda berhampiran dengan kawasan pam/aliran air

Kebanyakan bilik mandi adalah kecil. Keadaan itu kebiasaannya menyebabkan anda menyimpan berus gigi berdekatan dengan tandas atau sinki. Apabila anda mengepam tandas, bakteria daripada tandas akan terperangkap dalam udara dan mendarat pada berus gigi anda. Perkara sama juga berlaku apabila anda mencuci tangan, bakteria yang ada pada tangan boleh tersebar ke berus gigi anda. Oleh itu, jika boleh, jangan sesekali meletakkan berus gigi anda hampir dengan tempat anda mengepam atau aliran air kumbah.

Jangan berkongsi berus gigi

Kita mungkin tidak tahu bahawa bakteria boleh hidup selama tiga hingga lima hari pada berus gigi kita.
Oleh itu, jika anda sakit dan menggunakan berus gigi anda, virus itu boleh hidup dalam berus anda sehingga lima hari. Tetapi, ini tidak bermakna anda akan sakit semula jika menggunakan berus lama anda. Sebaliknya, jika anda berkongsi berus anda dengan orang lain, virus dari berus gigi anda boleh merebak kepada orang lain dan membuatkan mereka sakit.

Bilakah berus gigi perlu digantikan?

Umumnya, berus gigi perlu ditukar selepas tiga atau empat bulan penggunaannya. Walau bagaiamanapun, tidak semua menyedari waktu sepatutunya mereka perlu membeli berus gigi baru. Berus gigi yang sudah haus tidak boleh membantu anda melindungi kesihatan mulut.


Hati-hati! Bukan Semua Tahi Lalat Itu Penyeri Wajah, Boleh Jadi Petanda Kanser

Berseri wajah jika ada tahi lalat di bawah bibir macam penyanyi terkenal Datuk Seri Siti Nurhaliza tu, kan? Tapi hati-hati, ia mungkin petanda barah kulit.

Tahi lalat vs barah kulit

Melanoma adalah sejenis barah kulit yang paling serius. Ia berkembang di dalam sel (melasonit) yang menghasilkan melanin – pigmen yang memberikan warna pada kulit.

Seperti
bintik tahi lalat
, kanser kulit ini boleh terbentuk di mana-mana bahagian badan seperti mata. Dalam kes yang jarang, ia boleh tumbuh di dalam badan seperti
rongga hidung
 atau tekak.

Punca sebenar melanoma tidak begitu jelas. Tetapi pendedahan kepada sinaran ultraviolet (UV) daripada
cahaya matahari
 atau lampu di
tempat tidur
 boleh meningkatkan risikonya.

Jadi bagaimana untuk mengetahui bahawa tahi lalat yang muncul itu bukan barah kulit melanoma?

Mengenal pasti simptom barah kulit melanoma

Seperti dinyatakan, melanoma boleh berkembang pada mana-mana bahagian badan anda.

Tetapi selalunya ia berkembang pada bahagian badan yang
terdedah kepada matahari
 seperti belakang badan, lengan, kaki dan muka.

Pun begitu, bahagian badan yang mungkin tidak terdedah kepada cahaya matahari seperti telapak tangan dan kaki juga berisiko untuk dijangkiti.

Biasanya melanoma yang tersembunyi ini, kerap berlaku kepada individu yang mempunyai warna kulit yang lebih gelap.

Simptom dan gejala melanoma yang pertama akan dikesan adalah:

Perubahan pada tahi lalat yang sedia ada

Perkembangan pertumbuhan baru yang berpigmen atau luar biasa pada kulit

Perbezaan tahi lalat & melanoma

1 perkara yang anda harus tahu, melanoma tidak selalunya bermula sebagai tahi lalat. Ia juga boleh berkembang pada bahagian kulit yang tampak normal.

Tahi lalat normal

Biasanya tahi lalat atau
mole
 yang normal berwarna seragam seperti tan, coklat atau hitam – dengan sempadan yang berbeza bagi memisahkan kulit sekitarnya.

Ia selalunya berbentuk bujur atau bulat dan saiz diameternya lebih kecil daripada ¼ inci, kira-kira 6 mm.

Sebilangan besar tahi lalat akan muncul pada
zaman kanak-kanak
 sehingga berusia 40 tahun.

Seiring peningkatan usia, secara puratanya seorang individu akan mempunyai antara 10 hingga 40
mole.

Sesetengah daripada bintik kecil itu mungkin berubah dari masa ke masa. Bahkan ada juga yang menghilang apabila bertambahnya usia.

Bintik kecil petanda melanoma

Untuk membantu anda mengenal pasti ciri
mole
 yang luar biasa dan mungkin petanda melanoma atau barah kulit lain, ingat ABCDE:

A untuk bentuk
Asymmetrical
(tidak simetri). Cari bintik yang bentuknya tidak teratur

B untuk
Border

(sempadan) yang berbeza. Cari
mole
 yang tampak agak berlekuk dan mungkin berjeriji seperti kerang

C untuk
Changes
 (perubahan) pada warnanya. Lihat pertumbuhan baru yang mempunyai banyak warna atau sebaran warna tidak sekata

D bagi
Diameter.

Cuba lihat jika bintik baharu itu lebih besar daripada ¼ inci

E adakah
Evolving
 (berkembang). Sentiasa peka terhadap perubahan dari masa ke masa. Ia boleh melibatkan saiz ukuran, perubahan warna atau bentuk. Bintik hitam yang ada juga boleh berkembang dengan gejala lain seperti gatal atau pendarahan

Tahi lalat kanser (malignan) adalah berbeza daripada segi penampilannya. Sesetengahnya mungkin menunjukkan semua ciri yang dinyatakan di atas.

Pun begitu, ada juga
mole
 yang hanya mempunyai 1 atau 2 ciri yang luar biasa.

Melanoma tersembunyi

Keadaan barah kulit jenis ini juga boleh berkembang pada bahagian badan yang tidak terdedah kepada
cahaya matahari
 seperti kulit kepala mahupun bahagian
alat kelamin.

Ia dikenali sebagai melanoma tersembunyi kerana berlaku di tempat yang tidak disangka oleh kebanyakan individu.

Jika melanoma dialami oleh mereka yang mempunyai kulit lebih gelap, ia sering kali wujud pada bahagian tersembunyi.

Ia termasuklah pada bahagian:

# Melanoma di bawah kuku

Melanoma acral-lentiginous adalah bentuk melanoma yang jarang berlaku. Ia boleh ditemui di bawah
kuku kaki atau kuku jari
. Ia juga boleh ditemui di telapak tangan atau tapak kaki.

Individu daripada keturunan Asia, berkulit hitam dan mempunyai pigmen kulit gelap, selalunya mengalami barah kulit jenis ini.

# Melanoma di dalam mulut, saluran pencernaan, saluran kencing atau faraj

Melanoma mukosa boleh berkembang pada selaput lendir yang melapisi hidung, mulut, tekak, dubur,
saluran kencing
 dan faraj.

Ia sukar untuk dikesan kerana sering dianggap sebagai 1 keadaan lain yang tidak berbahaya.

# Melanoma pada mata

Dikenali sebagai melanoma ocular. Biasanya berlaku pada bahagian uvea – lapisan di bawah putih mata (sclera).

Jika berlaku pada mata, ia boleh menyebabkan perubahan pada penglihatan.

Kesimpulan

Walaupun pertumbuhan bintik kecil itu tidak boleh dikawal, namun sekurang-kurangnya anda boleh mencegahnya.

Hadkan pendedahan terhadap sinaran UV bagi mengurangkan risiko mendapat barah kulit melanoma.

Dengan mengetahui tanda dan simptom melanoma boleh memastikan ia dapat dikesan dan dirawat sebelum merebak menjadi lebih kronik.

Melanoma dapat dirawat dengan jayanya jika dikesan lebih awal.


Benarkah Vaksin COVID-19 Boleh Sebabkan Kesan Sampingan Pada Kanak-Kanak?

Kini telah tiba waktu di mana pemberian vaksin COVID 19 untuk kanak-kanak bermula di seluruh negara. Persoalannya, adakah terdapat sebarang kesan sampingan yang perlu diberi perhatian selepas vaksin COVID kanak kanak ini?

Untuk mendapatkan lebih banyak info berkenaan COVID-19, anda boleh klik
di sini
.

Vaksin COVID 19 untuk kanak-kanak telah bermula

Kementerian Kesihatan Malaysia (KKM) telah melancarkan fasa pemberian vaksin COVID 19 untuk kanak-kanak yang berumur antara lima hingga 11 tahun.

Pemberian vaksin COVID kanak kanak ini telah bermula di Lembah Klang dan akan diteruskan di negeri-negeri lain selepas ini.

Vaksin yang digunakan adalah daripada jenis mRNA iaitu
Comirnaty® 10mcg Concentrate for Dispersion
 keluaran PfizerBioNTech
.

Berdasarkan kajian yang telah dijalankan, vaksin jenis ini berkemampuan memberikan perlindungan daripada jangkitan COVID-19 sehingga 90.7%.

Sepertimana dos yang telah diambil oleh individu dewasa, kelompok kanak-kanak ini juga akan menerima dua suntikan dos vaksin.

Dos kedua akan diberikan dalam tempoh lapan minggu selepas dos pertama.

Selang masa ini ditentukan setelah melihat kepada data terkini kajian yang telah dijalankan.

Hasil kajian menunjukkan bahawa, selang masa selama lapan minggu ini boleh memberikan kadar keberkesanan dan juga kesan tindak balas imuniti yang lebih baik dan lebih lama.

Kesemua pendaftaran vaksin COVID kanak kanak ini boleh dilakukan menerusi aplikasi MySejahtera.

Vaksin COVID 19 untuk kanak-kanak: Adakah terdapat sebarang kesan sampingan vaksin Pfizer ini?

Untuk makluman anda atau penjaga yang terlibat, kanak-kanak juga akan mengalami beberapa kesan sampingan setelah mendapatkan suntikan vaksin keluaran Pfizer ini.

 Kesan sampingan yang akan berlaku adalah sama sahaja dengan kesan yang dialami oleh remaja atau individu dewasa.

Antara jenis kesan sampingan ringan yang boleh berlaku ialah seperti
kesakitan pada lengan yang disuntik
, sakit kepala, keletihan, berasa sejuk dan juga kesakitan pada otot.

Selain itu, anak anda juga mungkin akan mengalami demam ringan, kesakitan pada sendi, pembengkakan pada kelenjar limfa, loya dan juga hilang selera makan.

Sama seperti orang dewasa, kanak-kanak juga akan mengalami kesan sampingan ini dalam tempoh dua hari selepas menerima imunisasi COVID-19.

Kesan sampingan ini juga mungkin akan berlaku antara satu hingga tiga hari.

Ada juga sesetengah daripada kanak-kanak ini yang mungkin tidak mengalami sebarang kesan sampingan.

Setelah diberikan suntikan, anak anda akan dipantau selama 30 minit untuk melihat sekiranya mereka mengalami reaksi alahan atau alergi terhadap vaksin yang diberikan.

Jika ada, rawatan segera akan terus diberikan oleh petugas kesihatan di pusat pemberian vaksin (PPV).

Ada daripada kalangan ibu bapa yang mungkin merancang untuk
memberikan ubat tahan sakit sebelum vaksinasi
.

Perkara ini amat TIDAK disarankan kerana ia boleh menjejaskan keberkesanan vaksin yang diberikan.

Walau bagaimanapun, ubat tahan sakit ini boleh diberikan kepada anak anda setelah mereka mendapat suntikan vaksin tersebut.

Benarkah vaksin COVID-19 boleh menjejaskan jantung?

Di Amerika Syarikat, terdapat peningkatan dalam kes miokarditis dan perikarditis yang dilaporkan selepas suntikan vaksin mRNA COVID-19.

Kes ini lebih kerap berlaku dalam kalangan lelaki yang berumur 12 hingga 17 tahun.

Miokarditis ialah keradangan otot jantung
, manakala perikarditis ialah keradangan pada lapisan di luar hati. Namun, laporan bagi kes-kes seperti ini agak jarang berlaku.

Satu kajian menyatakan bahawa, risiko miokarditis dalam seminggu selepas divaksin sepenuhnya, adalah kira-kira 54 kes sahaja bagi setiap satu juta dos yang diberikan kepada lelaki berumur 12 hingga 17 tahun.

Daripada kes-kes yang telah dilaporkan, ia lebih kerap berlaku selepas dos kedua vaksin COVID-19 dan biasanya dalam masa beberapa hari selepas vaksinasi COVID-19.

Ini menunjukkan kadar miokarditis untuk berlaku selepas lengkap divaksinasi adalah amat jarang.

Namun, jika anak anda menunjukkan beberapa gejala seperti sakit pada dada, sesak nafas atau degupan jantung yang laju selepas vaksin COVID 19 untuk kanak-kanak, sila dapatkan bantuan perubatan dengan kadar segera.

Anda tidak perlu bimbang kerana kebanyakan kes miokarditis dan perikarditis ini hanya bersifat ringan dan akan menghilang dalam tempoh yang singkat.

Buat tip ini selepas anak anda terima vaksin COVID kanak kanak

Kebanyakan kesan sampingan vaksin COVID 19 untuk kanak-kanak ini hanyalah bersifat ringan dan akan menghilang dalam tempoh 24 hingga 48 jam.

Namun, anda boleh melakukan beberapa perkara ini untuk membantu meredakan kesan sampingan yang dialami oleh anak anda:

Berikan ubat tahan sakit yang boleh didapati daripada farmasi
seperti ibuprofen
 atau paracetamol

Berikan anak anda lebih banyak air untuk diminum

Biarkan mereka untuk lebih banyak berehat

Anda juga boleh menggunakan pek ais bagi melegakan kesakitan pada lokasi suntikan

Ingat, jangan memberikan ubat tahan sakit sebelum anak anda anda menerima suntikan.

Ini kerana, ia boleh mengurangkan
tindak balas imun tubuh
 dan merendahkan keberkesanan vaksin COVID kanak-kanak yang telah diberikan.


Si Kecil Asyik Minta Phone Sahaja? Ibu Ini Kongsi Tip Elak Anak Ketagih Gajet!

Sudah menjadi kebiasaan pada zaman sekarang di mana semua peringkat umur mempunyai akses yang mudah terhadap gajet, termasuklah kanak-kanak. Namun ia bukanlah sesuatu yang menyihatkan kerana kanak-kanak main gadget tanpa kawalan boleh
mengundang ketagihan melampau
. Ketagihan merupakan antara bahaya gadget yang ramai ibu bapa tidak sedar.

Oleh sebab itu, kami bawakan cebisan pengalaman daripada Puan Nadia Salwa Roslan berkenaan bagaimana dirinya
mengawal penggunaan gajet
 terhadap anaknya sehingga si kecil tidak lagi bergantung kepada gajet setiap hari.

Ini kisah Puan Nadia Salwa tentang pandangan, saranan dan idea peribadi dalam usaha menapis bahaya gadget terhadap anaknya!

Untuk mendapatkan lebih banyak info berkenaan Keibubapaan, anda boleh klik
di sini
.

Nur Muhammad, pemalu tetapi berimaginasi tinggi

Nur Muhammad Ahmad Nazrin, merupakan kelahiran sulung ibu muda ini. Pada tahun ini, Nur Muhammad sudah pun berumur 6 tahun.

Menurut Puan Nadia Salwa,
anaknya ini merupakan seorang yang agak aktif, manja
, pemalu dan dalam masa yang sama berimaginasi tinggi.

Sepanjang membesarkan Nur Muhammad, prosesnya boleh dikatakan agak mudah kerana anak sulungnya ini
bukanlah jenis kanak-kanak yang mudah buat perangai
.

Namun memandangkan anak ini juga
mempunyai sifat yang manja
 dan agak pemalu, dia sukar untuk menyesuaikan diri dengan persekitaran baharu dan susah berenggang dengan si ibu.

Jadi tidak hairan jika Nur Muhammad boleh menangis sehingga sebulan lamanya setiap kali
dihantar ke tadika
.

Sedar bahaya gadget, ibu ini kawal penggunaan gajet anak sejak kecil

Menurut Puan Nadia Salwa, kesedaran untuk mengawal penggunaan gajet terhadap anaknya telah lama timbul.

Ini kerana dia mengetahui bahawa bahaya gadget dengan penggunaan yang terlalu kerap atau lama sememangnya boleh
mengganggu perkembangan kanak-kanak
.

Tidak dinafikan bahawa anaknya akan diberikan peluang untuk menggunakan gajet setiap hari,
namun ia bukanlah sepanjang masa
.

“Dalam sehari mungkin Nur Muhammad akan diberikan peluang menggunakan gajet dalam dua hingga tiga kali sahaja selama 30 hingga 45 minit.”

Tambahnya lagi, kawalan terhadap penggunaan gajet ini tidak akan menjadi sukar jika kita sebagai ibu bapa
memaklumkan peraturan penggunaan gajet lebih awal
 kepada anak agar mereka faham sebelum menggunakannya.

Ini 5 cara Puan Nadia Salwa gunakan untuk elak anaknya ketagihan gajet

Ibu ini mengamalkan
5 kaedah utama dalam mengawal anaknya
 main gadget agar tidak mengalami ketagihan.

Antara tip-tip yang digunakan oleh Puan Nadia Salwa untuk mengelakkan bahaya gadget terhadap anaknya ialah:

#1. Kurangkan main gadget bagi kanak-kanak berusia tiga tahun ke bawah

Menurutnya,
kanak-kanak yang berusia tiga tahun ke bawah
 tidak seharusnya diberikan peluang main gadget tanpa kawalan atau terlalu lama.

Ibu bapa perlu
meminimumkan penggunaan gajet bagi kanak-kanak pada usia sebegini
. Main gadget cukup sekadar sebagai hiburan tambahan sahaja, bukan sebagai alat hiburan utama.

#2. Letakkan syarat sebelum anak main gadget

Apabila anak sudah mula menginjak umur tiga tahun, mereka sudah mula boleh memahami apa yang kita katakan kepada mereka.

Oleh itu, ibu bapa boleh meletakkan syarat tertentu sebelum membenarkan anak menggunakan gajet.

Sebagai contoh, pastikan anak sudah solat, makan atau mengemas permainan mereka sebelum dibenarkan untuk menggunakan gajet.

#3. Tetapkan had masa anak menggunakan gajet

Selain itu, ibu bapa juga perlu memberikan peringatan awal kepada anak berkenaan tempoh masa penggunaan gajet.

Menurut Puan Nadia Salwa,

“Apabila sudah tiba 5 minit terakhir, ingatkan anak bahawa masa mereka untuk menggunakan gajet hanya tinggal 5 minit sahaja lagi. Dengan cara ini, anak akan menjadi lebih peka dan akan memberikan kerjasama dengan mudah untuk memulangkan semula gajet yang telah digunakan.”

#4. Terangkan bahaya gadget kepada anak

Penerangan berkenaan keburukan dan bahaya gadget kepada anak juga amat penting, agar dia tahu dan faham mengapa tidak boleh main gadget dengan kerap.

Sebagai contoh, anda boleh katakan kepada anak bahawa
gajet boleh merosakkan mata
 jika mereka menggunakannya dalam tempoh masa yang terlalu lama.

Apabila mereka memahami keburukan gajet, insya-Allah anak-anak boleh menerimanya dan memberikan kerjasama.

#5. Pantau siaran atau kandungan gajet yang ditonton

Ibu bapa boleh menetapkan siaran-siaran tertentu yang bersesuaian dengan peringkat umur kanak-kanak pada gajet agar mereka tidak menonton kandungan yang tidak sepatutnya.

 Jika anak anda terlihat kandungan siaran yang tidak sesuai, jangan terus memarahi atau menengking mereka kerana anak masih lagi belum matang dan tidak memahami apa yang boleh atau tidak boleh untuk ditonton.

Ini adalah tugas ibu bapa untuk menerangkan kepada anak dengan sebaik mungkin agar mereka faham apa yang boleh ditonton dan apa yang tidak boleh.

Mood anak lebih gembira apabila kurang menggunakan gajet

Puan Nadia Salwa akui apabila Nur Muhammad
tidak terlalu bergantung kepada gajet
, anaknya itu akan lebih banyak melakukan aktiviti-aktiviti fizikal di rumah.

Selain itu, si kecil juga mempunyai lebih banyak masa untuk belajar sesuatu yang bermanfaat
daripada buku-buku bacaan.

Bukan itu sahaja, mood anak ini juga lebih mudah menjadi gembira memandangkan dia menghabiskan lebih banyak masa berinteraksi dengan ibu bapanya
berbanding bersama gajet
.

Apabila mood anak-anak menjadi gembira, mereka akan lebih mudah mendengar kata dan tidak terlalu leka berbanding ketika menggunakan gajet.

Bahaya gadget: Cabaran melatih anak untuk kurangkan penggunaan gajet

Memandangkan Puan Nadia Salwa merupakan seorang suri rumah yang menjalankan perniagaan
online
, maka secara tidak langsung dirinya akan lebih
banyak menggunakan telefon pintar
 atau tab.

Cabaran utamanya ialah, ibu ini sendiri perlu mengehadkan penggunaan telefon pintar di hadapan anak-anak agar ia menjadi contoh utama kepada si kecil.

Selain itu, dia sendiri
perlu bersikap lebih tegas dan berdisiplin terhadap anaknya
 agar tidak dimanipulasi dengan pujuk rayu anak untuk menggunakan gajet.

Anda ada tip lain yang ingin dikongsikan bersama kami? Jom sertai komuniti Keibubapaan di bawah ini:


Jenis Susu Ibu

Kita semua tahu bahawa susu ibu atau susu badan membekalkan nutrisi yang diperlukan bayi semasa bulan pertama kehidupan mereka. Bagaimanapun, tidak ramai yang tahu bahawa terdapat lebih daripada satu jenis susu ibu.

Apakah itu susu ibu?

Susu ibu ialah susu daripada payudara seorang perempuan selepas kehamilannya, bermula daripada sekitar 24 hingga 48 jam selepas melahirkan. Susu ibu dianggap sebagai
sumber nutrisi paling penting bagi bayi
 sebelum mereka dapat menghadam makanan lain.

Kebaikan susu ibu

Susu ibu adalah sumber nutrisi yang hebat. Pemakanan si ibu memberi kesan kepada nutrisi dalam susu tersebut, terutamanya konsentrasi nutrisi seperti vitamin A, vitamin B, iodin, asid lemak yang diperlukan dan asid lemak DHA. Jadi, setiap susu ibu berbeza daripada satu sama lain dan hingga kini
tiada susu formula yang dapat menyerupai susu ibu 100%.

Susu ibu bukanlah seperti sebarang makanan yang telah tersedia, sebaliknya, ia berubah sepanjang tahap penyusuan, mengikut cuaca dan jantina bayi, untuk mencukupkan keperluan perkembangan bayi.

Jenis susu ibu

Walaupun kandungan susu ibu berubah mengikut perkembangan bayi, secara amnya terdapat 3 jenis susu ibu: kolostrum, susu transisi, dan susu matang.

Jenis susu ibu 1: Kolostrum

Kolostrum ialah peringkat pertama susu ibu. Ia adalah
susu kekuningan yang dihasilkan sewaktu kehamilan
 dan berlangsung beberapa hari selepas kelahiran bayi. Kolostrum sangat kaya dengan nutrisi dan antibodi, membuatkannya makanan yang sempurna untuk bayi yang baru lahir. Kolostrum sangat tinggi dengan protein, vitamin larut lemak, dan imunoglobulin.

Immunoglobulin adalah antibodi daripada ibu kepada bayi dalam kandungan yang memberikan imuniti pasif kepada bayi. Imuniti pasif melidungi bayi daripada pelbagai jenis penyakit bakteria dan virus. Dua hingga empat hari selepas kelahiran, kolostrum akan digantikan dengan susu transisi.

Jenis susu ibu 2: Susu Transisi

Susu transisi menggantikan kolostrum dalam masa empat hari selepas kelahiran dan berterusan selama dua minggu. Ia mengandungi laktos, vitamin larut air, dan kandungan lemak yang tinggi. Susu transisi juga mengandungi lebih banyak kalori berbanding kolostrum.

Jenis susu ibu 3: Susu Matang

Susu matang mula muncul pada penghujung minggu kedua selepas kelahiran. Susu matang lebih ringan, dan mempunyai lebih air berbanding susu transisi. Air merupakan 90% daripada komponen susu matang, yang membantu bayi terhidrat. 10% lagi terdiri daripada karbohidrat, protein dan lemak yang diperlukan untuk tumbesaran bayi.

Terdapat dua jenis susu matang:  susu permulaan dan susu penghujung.
Foremilk
 atau
susu permulaan berlaku pada permulaan penyusuan dan mengandungi vitamin, air dan protein.
Hindmilk
atau susu penghujung berlaku pada penghujung penyusuan dan mengandungi kandungan lemak yang lebih tinggi, yang diperlukan untuk membantu pertambahan berat badan bayi.

Kedua-duanya diperlukan untuk memastikan bayi menerima nutrisi yang mencukupi untuk membesar dengan sihat.


Tip Wujudkan Peraturan Penggunaan Gajet

Peraturan penggunaan gajet, cara terbaik mengawal penggunaan gajet dalam kalangan anak kecil.

“Mama, nak tengok telefon Mama, boleh?,” tanya Husna. Mama pun serba salah, antara nak bagi atau tidak. Hmm…
sure
 para ibu bapa sekalian pernah melalui situasi sebegitu bukan?

Kebaikan gajet

Penulis sering berdepan dengan situasi di atas. Lebih-lebih kalau ketika berada di luar dan si manja ternampak
kanak-kanak
 lain menggunakan telefon pintar. Bila tengok wajah anak yang penuh pengharapan, Mama
confirm
lembut hati.

Sebenarnya, penulis tidak menafikan penggunaan gajet, ada kebaikannya. Antaranya seperti:

 Kemahiran motor yang lebih baik

Kemahiran motor adalah kemahiran yang dikaitkan dengan otot pergerakan kecil seperti bibir, jari, pergelangan tangan, lidah dan jari kaki. Jadi apabila kanak-kanak bermain permainan pada tablet atau mana-mana peranti lain, itu adalah satu senaman untuk jari dan tangan mereka. Hasilnya, mereka tahu penggunaan tangan dan jari mereka dengan lebih baik dan menjadi sangat cekap di dalamnya dalam masa yang singkat.

 Kemahiran kognitif yang dipertingkatkan

Kemahiran kognitif adalah keupayaan untuk memproses maklumat, penaakulan, mengingati dan menghubungkan objek dengan objek lain. Kemahiran ini secara langsung berkaitan dengan ingatan, dan bahasa. Penggunaan gajet dengan aplikasi interaktif, permainan video, pelbagai cabaran dan program pendidikan dapat meningkatkan
kemahiran kognitif
 kanak-kanak. Alat moden membantu mengembangkan kemahiran pembelajaran mereka dengan lebih cepat kerana mereka lebih berminat dengan peranti berbanding buku.

 Lebih menyeronokkan

Gajet adalah satu alat yang menyeronokkan untuk kanak-kanak kerana mereka suka bermain permainan yang terdapat di dalamnya sama ada ianya
puzzle
 atau
candy crush
, atau permainan menembak yang mudah. Ia membuatkan kanak-kanak berasa seronok dan mereka memahami aspek mudah mengenai sebab dan akibat, aksi dan tindak balas.

Peraturan penggunaan gajet

Seperti penulis, rasanya ramai ibu bapa yang tak sampai hati menolak permintaan si kecil. Lagi-lagi kalau mereka memang jarang mendapat peluang untuk menggunakan gajet, bukan? Jadi apa kata anda sebagai ibu bapa wujudkan peraturan penggunaan gajet. Ia dapat mengawal penggunaan gajet oleh anak-anak agar tidak melebihi batasannya.

Bagaimana? Ikuti perkongsian tip berikut.

 Sediakan anak anda

Berbual mengenai perubahan rutin dengan anak anda. Bincangkan mengenai konsep ‘keseimbangan’ – tugasan kerja rumah, aktiviti fizikal,
membaca
, masa sosial bersama keluarga dan lain-lain.

 Tetapkan masa

Pastikan anda membuat persetujuan dengan anak-anak, seperti masa penggunaan gajet hanya dibenarkan ketika hujung minggu dan untuk tempoh had masa yang tertentu seperti sejam atau dua jam sehari.

 Mengawal

Anda sebagai ibu bapa harus mengambil kawalan. Apabila anda menetapkan tempoh tertentu untuk anak anda menggunakan gajet, pastikan anda juga mengikut apa yang anda tentukan. Jangan mengalah apabila si kecil menangis atau merajuk. Cekal dan tetapkan hati anda, okay? Jika anda mengalah, mereka akan lakukan
trick
 yang sama setiap kali anda tidak bagi mereka menggunakan gajet.

 Tiada gajet di dalam bilik tidur

Seperti mana anda hadkan penggunaan masa, anda juga perlu tentukan bahawa si kecil cuma boleh menggunakan gajet di ruang tamu ketika anda ada bersama. Ini dapat memastikan apa yang anak anda lihat dan tengok.

Kesimpulannya

Tiada salahnya membenarkan penggunaan gajet kepada anak-anak. Cuma sebagai ibu bapa, anda perlu sentiasa mengawal penggunaannya. Dalam masa yang sama, anda perlu menjadi contoh teladan yang baik kepada anak-anak. Jangan terlalu asyik menggunakan telefon sehingga mengabaikan kebajikan anak dan elakkan daripada menonton sesuatu yang tidak elok di hadapan si kecil, okay?

Anda mungkin berminat untuk membaca artikel:

Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet

Bagaimana Membesarkan Anak Tanpa Gajet

Pendedahan Gajet Beri Kesan Kepada Perkembangan Struktur Otak Anak?


Kaum Hawa, Kenali 5 Tanda Awal Anda Sedang Alami Fasa Perimenopause!

Setiap wanita normal yang hidup di muka bumi ini
akhirnya pasti akan mengalami menopaus
. Sebelum mencapai usia ini, kaum Hawa akan melalui satu fasa yang dinamakan sebagai perimenopause. Apakah ia? Apakah tanda perimenopaus? Perimenopause adalah satu fasa sebelum menopaus. Mari ikuti info tentangnya dalam artikel di bawah!

Perimenopause adalah fasa sebelum menopaus

Untuk pengetahuan anda,
menopaus bukanlah satu penyakit sebaliknya satu petanda
 di mana wanita tidak lagi subur ekoran pusingan haid yang terhenti setidak-tidaknya dalam tempoh 12 bulan secara berterusan.

Secara lazimnya, ia akan berlaku kepada wanita yang berusia sekitar 50 tahun dan ke atas. Namun, ia juga boleh bermula seawal usia 45 tahun lagi, bergantung kepada kondisi kesihatan tubuh badan wanita.

Sebelum kaum Hawa memasuki usia menopaus, akan ada satu fasa yang dinamakan sebagai perimenopause.

Perimenopause adalah satu fasa transisi sebelum wanita mencapai usia menopaus dan kebiasaannya terjadi kepada wanita yang berusia sekitar 30 hingga 40 tahun dan ke atas serta akan berlangsung selama beberapa bulan atau tahun, bergantung kepada individu itu sendiri.

Persoalannya, adakah terdapat sebarang tanda yang menunjukkan anda sedang mengalami fasa transisi ini?

Tanda-tanda wanita sedang mengalami perimenopaus

Ya, terdapat beberapa tanda wanita sedang mengalami fasa transisi ini. Namun, harus diingatkan bahawa fasa perimenopause adalah tidak sama bagi setiap wanita ekoran pelbagai faktor.

Berikut adalah beberapa tanda umum yang menunjukkan anda sedang berada dalam fasa perimenopaus:

#1. Kitaran menstrual tidak teratur

Menurut laman sesawang
American College of Obstetricians and Gynecologist
, kadar hormon estrogen dan progesteron adalah stabil pada kitaran menstrual wanita yang normal serta subur.

Kebiasaannya, ovulasi akan berlaku pada pertengahan kitaran ini dan menstrual akan terjadi sekitar 2 minggu selepasnya.

Pun begitu,
aturan sebegini mungkin akan terganggu
 selepas sahaja anda memasuki fasa perimenopause. Antara tanda perimenopause adalah:

Pendarahan tidak teratur atau tidak sesuai dengan jadual anda yang biasa

Menstrual akan berlaku lebih lama dan darah yang mengalir adalah lebih deras

Durasi datang haid anda mungkin akan lebih pendek dan ringan pada sesetengah bulan

Jumlah hari antara kitaran menstrual anda mungkin akan berkurang atau bertambah

Untuk lebih kepastian, berhubunglah dengan doktor anda untuk mendapatkan khidmat nasihat daripada pakar.

#2. Badan terasa panas dan sukar untuk tidur

Tanda ini turut dikenali sebagai
hot flashes
di mana badan seorang wanita akan terasa panas yang melampau lantas mengakibatkan
mereka sukar untuk tidur
. Ia juga adalah tanda perimenopause yang paling umum.

Disebabkan ini, sudah pasti kuantiti dan kualiti tidur anda akan terjejas bukan?

Jadi, ada beberapa tip yang boleh anda amalkan untuk mengurangkan gejala ini seperti:

Minum air sejuk sebelum masuk tidur

Tetapkan suhu kamar tidur agar ia tetap dingin dan nyaman

Lapikkan tempat tidur dengan alas yang tidak kasar dan tebal

Gunakan kipas atau penyaman udara dengan suhu yang optimum

Jika tip ini masih tidak memberi kesan, segera berjumpa doktor untuk mendapatkan rawatan lanjut.

#3. Emosi yang tidak stabil ketika perimenopause adalah normal

Selalu kita dengar bahawa
emosi seorang wanita memang mudah berubah-ubah
. Namun, ketika fasa perimenopause ini terjadi emosi wanita akan bertambah menjadi lebih tidak stabil.

Pada waktu ini, sebarang
mood swing
 ketika perimenopause adalah normal.

Anda juga tidak boleh ambil mudah tentang perkara ini kerana sifat cepat marah atau cepat sedih ini berisiko membuat seseorang wanita itu mengalami stres dan depresi. Jadi, sila lebih berhati-hati!

Puncanya adalah disebabkan oleh kekurangan penghasilan hormon estrogen dan progesteron yang akan membuat otak dan badan wanita menjadi tidak stabil. Oleh itu, anda sebagai pasangan jangan buat perangai ketika ini ya?

#4. Perubahan pada fizikal wanita

Bukan sahaja dari segi emosional, wanita yang sedang mengalami fasa perimenopause juga akan mengalami perubahan dari aspek fizikalnya terutamanya pada rambut dan kulit wajah.

Antara tanda perimenopaus adalah rambut wanita lebih kering dan rapuh lalu meningkatkan risiko kebotakan. Selain itu, kulit wajah juga akan menjadi lebih kering dan nipis ekoran kekurangan estrogen.

Namun, jangan jadikan ini sebagai alasan untuk anda tidak lagi
tampil yakin di hadapan suami
. Ketahuilah bahawa anda tetap orang yang sama dicintainya sejak dari dahulu.

Lagipun, ketika ini encik suami juga sudah kurang tampan kerana faktor usia bukan? Jadi, tiada apa yang perlu anda risaukan!

#5. Turunnya keghairahan dan kesuburan

Ketika fasa transisi ini, wanita akan mengalami
penurunan libido yang agak mendadak
. Dalam masa yang sama juga, tahap kesuburannya juga akan menurun sebelum tiba waktu menopaus.

Dalam erti kata yang lebih mudah, keinginan untuk seks serta kemampuan untuk hamil wanita akan menurun dengan mendadak. Namun, ia tidak bermakna anda sudah tidak boleh hamil lagi.

Sekiranya anda masih mengalami menstruasi, meskipun tidak begitu teratur, anda masih berpeluang untuk hamil. Namun, dapatkan pandangan dan cadangan daripada doktor terlebih dahulu ya?

Jangan bersedih, perimenopause adalah kitaran hidup yang normal

Kesimpulannya, tiada apa yang anda perlu risaukan kerana ia bukanlah sejenis penyakit sebaliknya petanda bahawa anda sudah memasuki usia ‘veteran’. Jangan bersedih kerana ia adalah kitaran hidup yang sangat normal bagi seorang wanita.

Sebaliknya, raikan waktu ini bersama pasangan tercinta yang sudah bersama dengan anda dari dahulu lagi. Nikmatilah kehidupan ini dengan menjalani gaya hidup yang lebih sihat dan sejahtera agar tiada sebarang masalah menimpa anda di usia menopaus kelak.


Hey Ladies, Ini RAHSIA Mengenai Haid Yang Mungkin Tidak Anda Ketahui!

Mengalami pendarahan haid adalah keadaan biasa untuk dialami wanita. Ini 5 perkara tentang haid yang patut anda ketahui.

Untuk mendapatkan lebih banyak info tentang Kesihatan Wanita, sila dapatkannya
di sini.

5 perkara tentang haid wanita

Topik haid bukanlah 1 perkara yang sering dibualkan secara terbuka. Ramai yang mengganggap ia perkara
taboo.
 Tetapi tidak mengapa Hello Doktor akan kongsikan perkara tentang haid yang ramai wanita ingin mengetahuinya.

Bila haid bermula?

Kebanyakan perempuan mengalami pendarahan haid pertama antara umur 12 ke 14 tahun tetapi ia boleh berlaku lebih awal atau lewat.

Waktu bermula haid bergantung kepada keadaan mereka membesar.

Jika anda masih belum mengalaminya semasa berumur 16 tahun, ini masih berkemungkinan normal tetapi lebih baik anda membuat pemeriksaan dengan doktor .

Apabila ia telah bermula, ia mungkin mengambil masa yang lama bagi badan anda untuk mendapatkan kitaran yang sekata.

Anda harus mengenal pasti
kitaran haid
 anda. Lebih baik untuk tandakannya di kalendar.

Jika polanya berubah dan anda telah menjadi aktif secara seksual, ia mungkin disebabkan kehamilan atau masalah kesihatan lain seperti kehilangan terlalu banyak berat badan atau bernaman terlalu banyak.

Tentang haid: Simptom-simptom sebelum mula pendarahan

Terdapat beberapa simptom yang anda mungkin alami sebelum haid disebabkan perubahan pada hormon:

Rasa perut berangin dan berat kepala.

Kekejangan pada bahagian bawah perut, kaki atau belakang bawah.

Semakin banyak jerawat keluar.

Rasa tertekan, mudah marah, sensitif, beremosi, letih.

Buah dada menjadi semakin besar dan sakit.

Rambut menjadi semakin berminyak

Baca juga:

Endometriosis Bukan Sekadar Senggugut Biasa

Senggugut dan Perubahan Struktur Otak Wanita

Obesiti Mempercepatkan Akil Baligh Dalam Kalangan Kanak-kanak Lelaki

Berapa banyak darah yang hilang semasa haid?

Darah tersebut juga mengandungi mukus  dan tisu lain dari lapisan uterus. Kadangkala, ia kelihatan seperti darah yang banyak tetapi kebiasaannya kurang dari 100 ml. Darah yang anda hilang akan segera diganti oleh sel-sel penghasil darah di dalam tulang sumsum, ia perkara tentang haid yang tidak anda ketahui, bukan?

Kadangkala, seorang wanita akan mengalami keadaan yang berat dan kehilangan banyak darah. Dia mungkin
mengalami banyak darah
 beku di dalam darah yang hilang tersebut. Adalah sangat penting untuk anda berjumpa doktor jika anda mengalami yang berat.

Tentang haid: Bagaimana tampon berfungsi?

Tampon dibuat dari bahan lembut dengan tali untuk memudahkan ia dibuang dan diletakkan di dalam faraj. Bukaan faraj adalah antara uretra (tempat air kencing keluar) dan anus (tempat najis keluar).

Ia mungkin mengambil sedikit masa untuk membiasakan diri menggunakan tampon. Sila ingat untuk menukar tampon setiap 4 ke 8 jam atau apabila ia telah penuh dengan darah.

Jika tampon terasa seperti “tersekat”, ia hanyalah sementara. Ia tidak boleh hilang di dalam badan anda kerana tidak ada jalan keluar lain selain melalui faraj. Bertenang dan tunggu selama beberapa minit. Kemudian anda harus boleh mengeluarkannya.

Bolehkah anda berenang semasa haid?

Perkara yang mungkin anda tidak tahu tentang haid adalah berenang semasa pendarahan tidak menjadi masalah.

Walau bagaimanapun, anda akan ingin
menggunakan tampon
untuk mengelakkan pendarahan pada pakaian renang anda. Jangan gunakan pad. Tampon tidak akan jatuh keluar jika ia diletakkan dengan betul.


Makin Banyak Pilihan Kerja, KidZania Kuala Lumpur Tambah Pengalaman Buat Si Kecil!

Ramai
ibu bapa yang sudah mula buntu
 mencari aktiviti menarik di KL untuk anak agar hujung minggu mereka sentiasa padat dengan riadah atau rekreasi. Tenang, ibu bapa usah runsing lagi, mungkin KidZania Kuala Lumpur adalah destinasi paling tepat buat anda sekeluarga!

Untuk mendapatkan lebih banyak informasi tentang Keibubapaan, anda juga boleh klik
di sini.

Aktiviti menarik di KL untuk anak ketika membesar!

Golongan
kanak-kanak yang sedang membesar
 amat memerlukan aktiviti-aktiviti menarik supaya ia dapat membantu merangsang pertumbuhan dan perkembangan tubuh badan mereka.

Baca lagi artikel berkaitan:

8 Aktiviti Eksplorasi Buat Si Kecil 3-4 Tahun, Bagus Untuk Perkembangan Anak!

Kering Idea Untuk Cuti Sekolah? Jom Ajak Anak Buat 3 Aktiviti Kraf DIY Ini, Seronok!

Aktiviti tidak kira di dalam atau luar rumah, akan mampu membina aspek fizikal dan mental anak anda agar mereka boleh menginjak usia remaja, belia serta dewasa dengan lebih bersedia.

Sebenarnya, ibu bapa tidak perlu terlalu kusut kepala memikirkan perkara ini kerana kanak-kanak
tetap boleh bermain atau beraktiviti
 di mana-mana tempat dan pada bila-bila masa sahaja.

Sebagai ibu bapa, apa yang anda perlu buat adalah menemani dan mengawasi anak di saat mereka sedang melakukan aktiviti kerana faktor keselamatan serta kesejahteraan itu paling utama.

Kalau ibu bapa masih belum punya idea untuk aktiviti anak anda, kami ada satu destinasi menarik!

KidZania Kuala Lumpur, syurga buat kanak-kanak

Untuk pengetahuan anda semua, KidZania Kuala Lumpur merupakan sebuah pusat hiburan mesra keluarga tertutup yang terletak di Mutiara Damansara, Petaling Jaya, Selangor.

Taman tema ini berkonsepkan sebuah bandar kecil yang menawarkan pembelajaran interaktif atau pengalaman realiti sesuai bagi golongan kanak-kanak dalam lingkungan usia 7-12 tahun.

Matlamatnya,
kanak-kanak boleh mendapatkan peluang
 merasai dan menjalani sebuah ‘pekerjaan’ yang hampir serupa seperti kehidupan orang dewasa sekali gus membuat mereka menjadi terbuka, terbiasa dan lebih bersedia untuk bekerja bila tiba masa.

Dalam masa yang sama, aktiviti menarik di KL untuk anak anda di sini juga mampu membentuk
disiplin, komunikasi, toleransi dan motivasi
 kanak-kanak agar dapat mengharungi hari esok dengan lebih baik.

Aktiviti menarik di KL: Apa aktiviti yang anak anda boleh buat di KidZania?

Persoalannya, kenapa ibu bapa harus pilih KidZania sedangkan ada banyak lagi destinasi sebegini?

Pertama, anda harus tahu bahawa taman tema ini memiliki kemudahan dan kepelbagaian dari segi infrastruktur yang maju lagi moden lantas menepati
piawaian keselesaan serta keselamatan
.

Dalam pada itu, di sana turut wujud macam-macam jenis ‘pekerjaan’ yang kanak-kanak boleh cuba di dalam bidang tertentu termasuk bidang profesional tanpa sebarang terma serta syarat.

Ada banyak tugas atau kerja yang anak anda boleh cuba di KidZania Kuala Lumpur seperti berikut:

Doktor

Bomba

Polis

Posmen

Juruwang

Juruterbang

Buruh pembinaan

Ejen penjualan

Juruhebah radio

Tambahan baru ke dalam senarai sedia ada!

Pada 1 Disember 2022, KidZania Kuala Lumpur telah mengumumkan bahawa mereka sudah mula menjalinkan kerjasama dengan syarikat baharu untuk menarik lebih banyak pengunjung.

Syarikat gergasi tanah air Kodomo Lion, Faber Castel, Canon, Hotel Central dan Optimax telahpun bersetuju untuk membuka dan mempromosi cawangan saiz mini mereka di pusat hiburan pendidikan kanak-kanak ini.

Ini sudah tentu akan menambah lagi jumlah kedai dan perusahaan yang ada di situ lantas
menarik lebih ramai kanak-kanak
 untuk mencari pengalaman pekerjaan dalam bentuk ‘
role play
‘ ini.

Di hari yang sama juga, pihak media telah dibawa untuk mengembara dan meneroka bandar kecil itu bagi merasai sendiri suasana yang bakal ditempuh oleh pengunjung. Kesannya, kami boleh kata bahawa KidZania Kuala Lumpur
memang destinasi yang menarik
!

Aktiviti menarik di KL untuk anak yang mencabar!

Konklusinya, kami boleh kata bahawa setiap
aktiviti-aktiviti di sini memang menarik
 namun tidak mudah atau lebih tepat – mencabar. Tetapi, kalian tidak perlu rasa takut dengan cabaran ini.

Ini kerana semua pekerjaan di sini boleh mendatangkan suatu pengalaman yang cukup bermakna, berharga serta bermanfaat bukan sahaja
 buat golongan kanak-kanak
 malahan buat ibu bapa.

Selain
 aktiviti yang menarik untuk pelajar
 sekolah tadika dan rendah ini mampu membantu mendidik, mengajar dan membentuk jati diri kanak-kanak, ia juga boleh membuat ibu bapa dapat
meluangkan lebih banyak masa
 berkualiti bersama si kecil mereka.

Jadi, ibu bapa tidak perlu pening kepala fikir aktiviti menarik di KL untuk anak. Mari kita ke KidZania!


Darah Haid Banyak Dan Berketul? Ini Sebab Anda Ambil 5 Makanan Ini Masa Period

Tidak dinafikan, makanan yang kita ambil setiap hari dapat mempengaruhi kesihatan kita. Namun, tahukah anda, ia juga boleh membuatkan
period
 kita lebih berat daripada biasa? Bagi wanita yang mempunyai masalah darah haid banyak dan berketul, mungkin dalangnya selama ini adalah diet anda!

Dalam artikel kali ini, kami akan kupas lebih lanjut mengenai makanan yang boleh mengganggu
kitaran haid
 anda. Ingin tahu lebih lanjut, jom baca artikel kami di bawah!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa yang menyebabkan darah haid banyak dan berketul?

Haid setiap wanita adalah berbeza. Ada yang banyak, ada juga yang sedikit. Semua ini dipengaruhi oleh
keseimbangan hormon
 dalam badan wanita. Semakin terganggu keseimbangan hormon, semakin beratlah
period
 anda!

1 daripada 5 wanita mengalami masalah
menorrhagi
a iaitu
haid yang berat
. Ia boleh menyebabkan pesakit alami pengeluaran darah haid banyak dan berketul.

Walaupun masalah ini bukanlah sesuatu yang perlu dirisaukan, namun ia boleh mengganggu kehidupan seharian penghidapnya. Penatlah kalau kena tukar
pad
 6-7 kali sehari!

5 makanan yang perlu wanita hindari untuk elak darah banyak!

Sebenarnya, ada banyak makanan yang boleh menyebabkan haid wanita menjadi semakin parah.

Makanan ini bukan sahaja boleh sebabkan
senggugut yang lebih teruk
, namun ia juga boleh mengganggu pengaliran darah dan menyebabkan wanita datang haid lebih berat daripada biasa.

Antara makanan yang perlu dielakkan ialah:

1. Elak makanan yang masin

Rasa nak makan benda masin semasa
period
? Jangan dilayankan…

Makanan yang masin bukan sahaja boleh buatkan anda rasa tidak selesa, ia juga boleh menyebabkan perut kembung dan ketidakselesaan semasa haid.

Jadi, elakkan makan terlalu banyak keropok, kentang goreng dan juga makanan dalam tin ketika
period
 ya!

2. Kurangkan kopi

Sama seperti makanan yang masin, kopi juga boleh buatkan darah haid banyak dan berketul.
Kopi mengandungi kafein
. Ia boleh menyebabkan salur darah mengecut, terutamanya salur darah yang menghala ke rahim.

Jika anda perlukan tenaga tambahan,
cuba minum teh
. Ia tidak mengandungi kafein sebanyak kopi dan tidak akan buatkan perut anda memulas pada hari-hari pertama haid!

3. Jangan makan makanan pedas!

Bagi kaum Hawa yang sukakan makanan pedas, janganlah
makan terlalu banyak cili
 ketika haid.

Pengambilan makanan yang pedas bukan sahaja akan membuatkan perut anda sakit, ia juga boleh menyebabkan pembentukan ulser.

Sudahlah sakit sebab
period pain
, kena tahan pula sakit disebabkan ulser. Aduhai…

Baca juga:

Benarkah Period Lewat Seminggu Tanda Mengandung? Ketahui 10 Punca Lain Haid Lambat!

Darah Haid Keluar Sikit-sikit? 7 Perkara Ini Boleh Jadi Penyebabnya, Semak Sekarang!

4. Gula buatkan darah haid banyak dan berketul

Gula dan coklat merupakan makanan yang boleh buatkan wanita rasa gembira. Walaupun ia boleh buatkan mood kita menjadi semakin baik, namun gula sebenarnya boleh membuatkan pengaliran darah ketika haid jadi semakin berat!

Bukan itu sahaja, pengambilan gula yang banyak boleh menyebabkan
bacaan glukosa dalam darah meningkat
 dan menurun secara drastik.

Walaupun kedua-dua makanan ini rasanya sedap, ia boleh menyebabkan senggugut jadi semakin teruk.

5. Elakkan makanan yang diproses

Makanan sejuk beku, segera dan diproses mengandungi banyak bahan dan pengawet yang boleh mendatangkan bahaya kepada kesihatan. Ia juga boleh mengganggu keseimbangan hormon dan menyebabkan masalah haid yang teruk.

Malah, makanan yang diproses juga mengandungi banyak garam. Seperti yang dijelaskan di atas, garam merupakan musuh ketat wanita yang sedang datang haid. Ia boleh menyebabkan retensi air dan perut kembung.

Jadi, elakkan makanan yang diproses semasa haid jika inginkan
 period
 yang lancar.

Tip:
 Ambil lebih banyak sayur-sayuran dan buah-buahan ketika haid untuk elak
period
 yang berat.

Benarkah nanas boleh sebabkan darah haid banyak dan berketul?

Pasti ramai antara kita yang takut-takut untuk makan nanas ketika haid. Ada orang kata, nanas boleh buatkan haid semakin berat. Namun, sejauh manakah kebenarannya?

Nanas mengandungi sejenis enzim yang dikenali sebagai bromelain. Enzim ini boleh meningkatkan darah haid sebanyak 50%.

Walaupun begitu,
makan nanas ketika haid
 bukanlah sesuatu yang berbahaya. Namun, ia mungkin akan mendatangkan ketidakselesaan!

Namun, jika anda mengalami pendarahan yang luar biasa ketika haid, berjumpalah doktor dengan segera. Mereka yang alami haid berat berisiko mengalami anemia jika tidak dirawat.


Kesan Keganasan Media Terhadap Tingkah Laku Kanak-kanak

Keganasan media telah menjadi topik umum yang dipanaskan dalam kalangan masyarakat sekarang ini. Malah orang yang tidak mempunyai latar belakang akademik yang tinggi dengan mudah menyimpulkan kesannya yang berpotensi jangka panjang kepada mereka yang terdedah kepada program media yang disebabkan oleh kekerasan. Kesimpulannya, keganasan cenderung memperkembangkan keganasan.

Kesan psikologi

Kanak-kanak berkembang dengan memerhatikan suasana persekitarannya. Jika kita menganggap bahawa kanak-kanak itu seperti sekeping kertas putih, maka apa sahaja yang kita cat padanya pastinya akan menjadi asas pembangunannya. Begitu juga, jika keganasan media digambarkan kepada kanak-kanak dengan kerap, maka tidak dapat dielakkan ia menjadi akibat yang memudaratkan.

Sesetengah simptom langsung termasuk peningkatan kecenderungan bermusuhan, kemungkinan kurang tindak balas emosi dalam keadaan ganas kehidupan sebenar, dan kecenderungan untuk meniru tindakan ganas yang dipaparkan pada skrin.
Contohnya, kanak-kanak meniru aksi yang dipaparkan sehingga menyebabkan kecereaan pada diri sendiri.

Sains disebalik kesan itu

Akademi Pediatrik melaporkan, l
ebih daripada seribu kajian saintifik dan ulasan menyimpulkan bahawa pendedahan yang ketara terhadap keganasan media meningkatkan risiko tingkah laku yang agresif pada kanak-kanak tertentu, mengelakkan mereka kepada keganasan dan membuatkan mereka percaya bahawa dunia adalah tempat yang ‘lebih bermakna dan menakutkan’ daripada itu.
Walau bagaimanapun, apakah penjelasan yang sebenar untuk tingkah laku yang ada pada sesetengah kanak-kanak? Salah satu tanda mudah ialah kekerapan keganasan.

Pertimbangkan bahawa kanak-kanak terdedah kepada banyak keganasan media melalui media, dia mungkin mula mengambil idea bahawa keganasan adalah perkara biasa. Oleh kerana dia mengambilnya menjadi perkara biasa, maka menyaksikan atau menderita akibat keganasan mnjadi fakta seperti matahari terbit di Timur!

Lebih penting lagi, kanak-kanak yang melihat perbuatan ganas menjadi perkara biasa mungkin menyelesaikan keganasan untuk menyelesaikan konflik. Ini mungkin membawa kepada sifat agresif yang sukar untuk diubah dalam hidup ada kemudiannya.

Sejauh mana selamat penerbit menunjukkan keganasan boleh menjamin, ia sentiasa menjadi pilihan buruk yang membiarkan anak-anak jatuh ke dalam dunia keganasan. Ibu bapa bertanggungjawab untuk memilih tontonan anak-anak mereka. Memaparkan peraturan adalah perlu diwujudkan untuk memantau dan mengawasi apa yang dilihat oleh anak-anak mereka. Selain itu, menonton rancangan TV dengan kanak-kanak juga memberikan manfaat jangka panjang dalam menguruskan program yang sesuai serta mengeratkan hubungan kekeluargaan.

Keganasan boleh terus wujud dalam program hiburan yang menghiburkan. Oleh itu, cara terbaik adalah menerangkan kepada kanak-kanak bagaimana keganasan menjejaskan dunia. Ini membantu mengelakkan kekeliruan tindakan agresif yang luar biasa. Akhirnya, TV terdapat sisi baik iaitu dari segi pembelajaran. Saluran seperti Discovery, National Geography dan lain-lain cukup memberi inspirasi untuk mendapatkan pengetahuan baru.


Patah Tangan

Definisi

Apakah itu patah tangan?

Patah pergelangan tangan atau patah tangan adalah patah atau retak pada satu atau lebih tulang pergelangan tangan atau tangan anda. Kecederaan pada pergelangan tangan ini biasanya berlaku apabila seseorang itu cuba menahan diri mereka semasa jatuh dan mendarat dengan mendepakan tangan.

Adalah penting untuk merawat pergelangan tangan atau tangan yang patah (fraktur) secepat mungkin. Jika tidak, tulang mungkin tidak sembuh dalam penjajaran yang betul, dan seterusnya mungkin menjejaskan keupayaan anda untuk melakukan aktiviti harian, seperti menulis atau membutangkan baju. Rawatan awal juga akan membantu mengurangkan kesakitan dan kekakuan.

Adakah patah tangan biasa berlaku?

Patah tangan sangat biasa berlaku. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom patah tangan?

Kebanyakan kecederaan tangan agak jelas. Simptom-simptom mungkin termasuk berikut:

Bengkak

Lebam

Sakit

Salah jajaran jari-jari

Kelemahan

Ketidakupayaan untuk menggenggam / mencekau

Mengurangkan julat pergerakan jari

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bilakah saya perlu berjumpa dengan doktor?

Tangan anda adalah memainkan peranan penting dalam kebolehan anda untuk berfungsi dengan baik, anda harus memastikan bahawa tiada kerosakan kekal yang berlaku.

Memandangkan tangan anda adalah sangat penting, anda harus menunjukkan kepada doktor sebarang kecederaan tangan, kecuali yang paling kecil. Hubungi doktor anda, yang boleh merujuk anda ke jabatan kecemasan untuk diagnosis dan rawatan.

Punca

Apakah yang menyebabkan tangan patah?

Penyebab utama kecederaan tangan termasuk kecederaan di tempat kerja, penggunaan alat yang tidak betul, kecederaan remuk, jatuh, dan kecederaan sukan. Kebanyakan kecederaan tersebut boleh dicegah.

Faktor-faktor risiko

Apakah yang meningkatkan risiko saya untuk mengalami patah tangan?

Faktor risiko patah pergelangan tangan atau tangan boleh termasuklah dari penyertaan dalam sukan tertentu – seperti meluncur sebaris atau luncur papan salji- sehinggalah mempunyai osteoporosis, keadaan di mana tulang menjadi lebih nipis dan lebih rapuh.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut

Bagaimanakah tangan patah didiagnosis?

Kebanyakan kecederaan tangan memerlukan sinar-X. Sejarah tentang bagaimana kecederaan tangan berlaku akan membantu doktor menentukan jenis patah yang paling berkemungkinan berlaku. Sebagai contoh, jika tangan anda cedera dengan menumbuk, patah yang paling berkemungkinan telah berlaku adalah metakarpus kelima.

Doktor akan menyentuh jari dan tangan dan pergelangan tangan anda untuk menentukan kawasan yang paling menyakitkan dan untuk menilai sama ada kerosakan berlaku pada saluran darah atau saraf atau tendon di tangan.

Bagaimanakah patah tangan dirawat?

Kerana kerumitan tangan, rawatan termasuklah rawatan kecederaan tangan. Prosedur ini biasanya seperti berikut:

Doktor biasanya akan mendapatkan sinar-X

Tangan anda akan dibius sebahagiannya dengan suntikan pada saraf di pergelangan tangan atau di pangkal jari. Luka akan dicuci dengan bersih dan diperiksa dengan teliti

Mana-mana luka biasanya akan ditutup dengan teliti (sama ada dengan jahitan atau cara lain)

Anda mungkin diberi antibiotik untuk memastikan luka tidak dijangkiti

Bahagian yang cedera akan dipegunkan dengan splin untuk memegangnya dalam kedudukan tertentu

Anda mungkin dirujuk kepada pakar tangan (pakar bedah ortopedik atau plastik)

Anda mungkin menerima ubat tahan sakit untuk digunakan selama beberapa hari selepas kecederaan

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang boleh membantu saya menguruskan patah tangan?

Secara umumnya, sebarang kecederaan tangan – kecuali yang paling kecil – harus dilihat oleh doktor. Walau bagaimanapun pertolongan cemas yang mudah, dapat membantu mencegah kecederaan selanjutnya.

Kawal sebarang pendarahan dengan meletakkan kain bersih atau kain kasa yang bersih di atas luka

Sebaik sahaja kecederaan itu berlaku, letakkan ais ke kawasan yang cedera untuk mengurangkan kesakitan dan mengurangkan bengkak

Tanggalkan sebarang perhiasan dengan serta-merta. Tangan anda mungkin membengkak secara luar biasa, dan adalah sukar atau hampir mustahil untuk menanggalkan perhiasan apabila mula membengkak

Hubungi doktor anda. Anda biasanya akan sering dirujuk ke jabatan kecemasan untuk diagnosis dan rawatan

Sekiranya tangan itu kelihatan jelas cacat bentuk, cuba sokong tangan yang cedera dengan meletakkannya di atas bantal dan bawa bantal bersama anda ke hospital atau pejabat doktor

Ambil acetaminophen (Tylenol) atau ibuprofen (Advil, Motrin) seperti yang diarahkan pada label untuk kesakitan.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Berapa Lama Boleh Hidup Jika Menghidap Kanser Usus?

Kanser usus perut (kanser kolorektal) merupakan kanser ketiga lazim
 didiagnosis dalam kalangan lelaki dan wanita di seluruh dunia.

Pada tahun 2018, jumlah kes baharu yang didiagnosis adalah pada sekitar 1.8 juta, membuatkan ia merangkumi 10.6% daripada keseluruhan kes kanser di seluruh dunia.

Kanser usus perut kebanyakannya didiagnosis dalam kalangan mereka yang berusia lanjut, namun sejak kebelakangan ini, pesakit daripada golongan berusia muda semakin meningkat.

Jika dilihat pada statistik, walaupun peratusan insiden (jumlah kes baharu) berkurangan sebanyak 3.6% dalam kalangan mereka yang berusia 55 tahun dan ke atas, namun jumlah mereka yang didiagnosis dalam kalangan individu berusia 55 tahun ke bawah meningkat sebanyak 2% setiap tahun.

Keadaan ini membuatkan
kanser kolorektal antara kanser yang berbahaya di seluruh dunia
 berikutan peningkatan tersebut dan mereka yang menghidapnya pada peringkat awal tidak menunjukkan sebarang simptom.

Artikel ini akan membincangkan prognosis (potensi kesembuhan) dan kadar kelangsungan hidup bagi penghidap sakit usus perut (kanser).

Untuk mendapatkan lebih banyak info tentang Kanser, sila dapatkan
di sini
.

Apa yang dimaksudkan dengan kadar kelangsungan hidup 5 tahun bagi penghidap kanser usus?

Seringkali kita mendengar istilah kadar kelangsungan hidup 5 tahun bagi pesakit kanser yang disusuli dengan nilai peratusan.

Namun tahukah anda, apakah yang cuba disampaikan oleh nilai peratusan tersebut?

Kadar kelangsungan adalah satu nilai yang relatif. Ia boleh berubah mengikut faktor
berdasarkan kepada apa yang dijumpai semasa pemeriksaan klinikal
 atau sepanjang anda menjalani rawatan kanser usus perut.

Secara umumnya, apabila anda dikatakan mempunyai peratusan tertentu sebagai nilai kadar kelangsungan hidup 5 tahun, ia bermakna peratusan anda untuk hidup adalah berdasarkan kepada populasi yang menghidap kanser tersebut.

Sebagai contoh, bagi kanser kolorektal, kadar kelangsungan hidup 5 tahun bagi masalah ini adalah sekitar 80%.

Ini bermakna, jika anda didiagnosis dengan kanser kolorektal, anda mempunyai peluang sekitar 80% untuk hidup sekurang-kurangnya 5 tahun selepas didiagnosis.

Namun, itu hanyalah contoh umum.
Setiap kanser mempunyai peringkat yang berbeza
 dan setiap peringkat mempunyai kadar kelangsungan hidup yang berlainan.

Bagaimana peratusan tersebut ditentukan?

Statistik kelangsungan hidup bagi pesakit kanser usus perut dibuat berdasarkan kepada pemerhatian terhadap kes semasa yang direkodkan di dalam pangkalan data seperti SEER (Survaillance, Epidemiology and End Results).

SEER adalah pangkalan data bagi pesakit kanser di Amerika dan ia diuruskan oleh Institut Kanser negara tersebut.

Berdasarkan kepada kes dan kajian semasa, ia akan mengemas kini data berkaitan dengan kadar kelangsungan hidup yang boleh digunakan oleh doktor untuk membuat prognosis (potensi kelangsungan hidup) kanser kolorektal.

Anda perlu faham, apabila ia berkait dengan nilai peratusan kelangsungan hidup, ia tidak membawa maksud perkara yang akan berlaku itu bersifat mutlak.

Terdapat 3 perkara yang anda perlu tahu jika doktor memaklumkan kadar kelangsungan hidup bagi pesakit kanser kolorektal untuk tempoh 5 tahun adalah 80%:

Nilai tersebut hanya terpakai untuk mereka yang pertama kali didiagnosis. Ia tidak lagi terpakai bagi kes kanser yang semakin teruk atau mereka yang didiagnosis semula selepas mengalami remisi kanser.

Nilai tersebut tidak mengambil kira faktor penting yang lain. Ia hanya dikelaskan dan direkodkan berdasarkan kepada sejauh mana kanser telah tersebar. Ia tidak mengambil kira faktor usia, tahap kesihatan keseluruhan,
 tindak balas terhadap rawatan dan faktor lain
 yang boleh mempengaruhi potensi kesembuhan kanser.

Oleh sebab teknologi perubatan semakin maju dan pemahaman manusia terhadap sakit usus perut (kanser) semakin mendalam, jadi nilai kadar kelangsungan hidup 5 tahun berubah-ubah setiap masa.

Konklusi

Jika anda berasa sakit usus perut dan didiagnosis dengan masalah kanser kolorektal, usah bimbang akan kadar kelangsungan hidup yang dimaklumkan oleh doktor.

Prognosis anda boleh berubah mengikut kepada beberapa faktor yang telah penulis sebutkan di atas.

Malah, tahap keberkesanan rawatan meningkat bagi masalah kanser ini apabila kita semakin
memahami proses patologi penyakit dengan lebih mendalam
.

Jika anda mengalami sebarang simptom berkait dengan sakit usus perut, dapatkan pemeriksaan dan khidmat nasihat daripada doktor perubatan bertauliah.